
HERMAN HESS 


NDJESI PRANVERORE 

Në fillim të viteve nëntëdhjetë, mikut tonë, Knulpit, iu desh të 
qëndronte për disa javë i shtruar në një spital. Kur doli që andej, ishte 
mesi i shkurtit e bënte një kohë aq e keqe, saqë, pas disa ditësh endjeje, 
ndjeu përsëri ta zinin ethet, kësisoj ishte i detyruar të mendonte për një 
sistemiM. Miqtë s'i kishin munguar kurrë e mund të varte shpresat në 
një pritje të ngrohtë gati në çdo qytezë a lagje të saj, por ishte 
sedërmadh, aq sa miku prej të cilit të kishte pranuar gjësendi, ndihej i 
nderuar. 

Këtë herë i erdhi ndër mend regjësi Emil Rothfuss, nga 
Lachstetteni, në portën e shuluar të të cilit trokiti një natë, nën shiun që 
binte me gjyma dhe erën e perëndimit. Regjësi mbylli një kanat të katit 
të parë e bërtiti në drejtim të rrugicës së errët: 

- Kush është? S’mund të prisni sa të zbardhë? 

Me të dëgjuar zërin e mikut të vjetër, Knulpi u gëzua, paçka se 
ishte i lodhur. I erdhi ndër mend një refren që kishte sajuar vite më parë, 
gjatë një endjeje katërjavore së bashku me Emil Rothfussin, e filloi ta 
këndonte në drejtim të shtëpisë: 

Endacaku i lodhur, 

Shkoi në bujtinë, 

I vetëm në këtë botë, 

Ky shpirt që bredhërin. 

Regjësi shpërtheu me forcë kanatat e u var jashtë dritares: 

- Knulp, je ti apo ndonjë lugat? 

- Unë jam, ia ktheu me zë të lartë Knulpi, - por, do të zbresësh 
nga shkallët apo do të dalësh nga dritarja? 

Miku, i kënaqur, zbriti me vrap, hapi portën e shtëpisë e i 
përplasi në fytyrë të porsaardhurit dritën e llambës me vajguri e ky u 
shtrëngua të mbyllte sytë. 

- Po tani eja të hyjmë, bërtiti i ngazëllyer dhe tërhoqi brenda 
mikun. Ka tepruar diçka nga darka, pastaj, në shtrat. Zot i madh, në këtë 
kohë ujqish! Të paktën çizmet a i ke të mira? 

Knulpi e la të bënte pyetje e të mrekullohej, shkundi me kujdes 
pantanonat që i kishte përveshur dhe ngjiti në errësirë shkallët, gjithë 
siguri, edhe pse kishte vite që nuk kishte shkelur në atë shtëpi. Kur 
arritën në korridor, përballë derës së shtëpisë, qëndroi një çast, 
shtrëngoi nga dora regjësin, i cili po e grishte të hynte: 

- Ej, i foli me një fije zëri, më thuaj pak, je martuar? 

- Po, natyrisht. 

- Tamam. Shiko, gruaja jote nuk më njeh, ndoshta nuk ka qejf. 
Nuk dua t'ju shqetësoj. 

- Çfarë shqetësimi! - qeshi Rothfussi, duke hapur dyert kanat e 
duke shtyrë Knulpin drejt dhomës së ndriçuar. Mbi një tryezë të madhe, 
të varur në tre zinxhirë, lëkundej llamba me vajguri. Në ajër flatronte 
një erë e lehtë duhani, që bënte për nga xhami i thyer i llambës. 
Atypëratyshëm formonte shtjella e humbiste tutje. Mbi tryezë ishin 
vendosur një gazetë e një fshikëz derri e mbushur me cigare. Nga 
kanapeja, përgjatë murit të tërthortë, brofi në këmbë zonja e shtëpisë, 
me një gjallëri të fshehtë e pak e hutuar, si ai që zgjohet në mes të një 
dremitjeje e nuk do që të tjerët ta shohin. Knulpi puliti qerpikët, si i 
verbuar nga drita e fortë, vështroi zonjën drejt në sytë e gjelbër dhe 
zgjati dorën, me një përkulje gjithë mirësjellje. 

- Po, ajo është, tha duke qeshur mjeshtri artizan. - Dhe ky është 
Knulpi, miku im Knulp, e mban mend? Ai për të cilin të kam folur 

shpesh. Është mysafiri ynë, afërrnendsh. Do të flejë në krevatin e 
punëtorit, bosh është, por më parë le të kthejmë nga një gotë me sidër 1 . 
Pastaj Knuipi duhet të hajë diçka, kanë tepruar pak salsiçe e mëlçi, apo 

jo? 

Zonja doli vrik jashtë e Knulpi e ndoqi me sy. 

- Është pak e trembur, - tha nën zë, por Rothfussi nuk donte ta 
pranonte. 

- Fëmijë, nuk keni? - pyeti Knulpi. Ndërkohë ajo ishte kthyer 
me salsiçet e vendosura në një pjatë kallaji e me mbajtësen e bukës, mbi 
buzët e rrumbullakëta të së cilës ishte gdhendur ky mbishkrim i 
rëndësishëm "Bukën tonë të përditshme, na jep sot". Në mes të 
mbajtëses së bukës ishte vendosur një gjysmë fete buke e zezë, me 
pjesën e prerë me shumë kujdes të vendosur nën të. 

- E di Lis, çfarë më pyeti pak më parë Knulpi? 

- Lëre fare! - tha me shpoti Knulpi e, duke buzëqeshur u kthye 
nga zonja e shtëpisë: 

- Nëse më lejoni, zonjë, unë po marr diçka. Por Rothfussi e cyti 

më tej: 

- Më pyeti nëse kemi femijë. 

- Ah! - klithi gruaja qeshurazi e doli sërish nga dhoma. 

- Nuk keni? - pyeti Knulpi, kur ajo kishte dalë. 

- Jo, jo, ende. Ngurrojmë, e di dhe vitet e para është mirë. Po 
merr diçka, ta hajë djalli! 

Gruaja hyri, këtë herë me një kabash prej qeramike ngjyrë hiri 
në të kaltër, mbushur me sidër dhe vendosi mbi tryezë tri gota, që i 
mbushi me majë. E bëri me zhdërvjeltësi. Knulpi e vështronte dhe 
buzëqeshte. 


1 Sidër - verë mollësh. 

- Shëndet, miku im! - thërriti artizani, duke ngritur gotën në 
drejtim të Knulpit, ndërsa ky i fundit qe shumë i sjellshëm e tha me zë 
të lartë: 

- Zonjat, të parat: shëndeti juaj, zonja Rothfuss! Shëndet, miku 
im! Ngritën dolli e pinë. Rothfussi rrëzëllente i tëri nga gëzimi e i 
shkelte syrin së shoqes që ajo të shihte se çfarë sjellje të hatashme 
kishte miku i tij. Por asaj, prej kohësh, i kishte rënë në sy kjo gjë. 

- E sheh? - u fut ajo në bisedë. - Zoti Knulp është më i 
njerëzishëm se ti dhe di si të sillet. 

- Ju lutem, - ndërhyri mysafiri, - çdo njeri sillet ashtu siç ka 
mësuar. E sa për mënyrat, ju fare lehtë mund të më vinit në siklet. Keni 
shërbyer shumë mirë, si në një hotel luksoz. 

- Po, qeshi artizani. Edhe ajo ka mësuar. 

- Ku? Mos është hotelxhi i ati? 

- Jo, ai ka kohë që i ka vënë shpatullat dheut e unë mezi arrita ta 
njoh. Por kam shërbyer nja dy vjet në "Bujtinën e Buallit'', nëse ky emër 
ju kujton diçka. 

- "Bujtina e Buallit"? Dikur ka qenë bujtina më e mirë në 
Lachstetten, - tha Knulpi, duke rniratuar. 

- Është ende, apo jo Emil? Bujtësit tanë ishin të gjithë agjentë 
tregtarë dhe turistë. 

- E besoj, zonjë. E marr me mend që keni qenë mirë dhe rroga 
s'ka qenë për t'u përbuzur. Por një shtëpi e vetja është gjithmonë më 
mirë, apo jo? 

Ngadalë e me lëvizje prej ustai, përhapi salsiçen e butë mbi bukë 
dhe largoi në buzë të pjatës lëkurën që kishte hequr me shumë kujdes, 
duke pirë hera - herës nga një gllënjkë sidër të shijshme. Artizani 
vështronte me kënaqësi e respekt ato duar elegante e me gishta të hollë, 
që kryenin detyrën e tyre me aq art e saktësi. Edhe e shoqja e vështronte 
e mrekulluar. 

- Gjithsesi, nuk ke një çehre të mirë, - filloi ta qortonte Emil 
Rothfussi dhe Knulpi duhej ta pranonte se kohët e fundit gjërat kishin 
marrë për ters e ai kishte përfunduar në spital. Por heshti për ato 
hollësira të dhimbshme. E kur më vonë miku e pyeti se ç’qëllirne kishte 
e i ofroi me gjithë zemër mikpritjen e tij për një kohë të papërcaktuar, 
gjë që Knulpi e priste dhe ishte mbështetur tek ajo, atë e kapi, të thuash 
një krizë druajtjeje, falënderoi me një fije zëri e i shtyu për të nesërmen 
biseda të tilla. 

- Mund të flasim nesër apo pasnesër, - pohoi me shkujdesje. 
Falë Zotit, ditë ka plot e do të rri nga pak në çdo shtëpi. Nuk kishte qejf 
të prerntonte apo të bënte plane afatgjata. Nëse s'ishte i lirë të kalonte 
ditën e nesërme ashtu siç donte, ndihej në siklet. 

- Por nëse me të vërtetë do të më duhej të qëndroja këtu pak më 
gjatë, atëherë më duhet të regjistrohem si punëtori yt. 

- Përse jo? - shpërtheu në të qeshura artizani. - Ti, punëtori imi 
Përveç kësaj, ti nuk je as regjës. 

- S'ka rëndësi, s’e kupton? S'më intereson fare regjja, edhe pse 
mund të jetë një punë e bukur. Lëre pastaj, që s’jam i prerë për punë. 
Vetëm ditarit tim prej endacaku do t'i bënte mirë. Për shpenzimet e 
arkës së lëvizshme, do të kujdesem vetë. 

- Mund ta shoh ditarin tënd? 

Knulpi rrëmoi në xhepin e xhaketës së tij jo shumë të re dhe 
nxori ditarin e mbështjellë me kujdes, të mbrojtur brenda një 
mushamaje. 

Mjeshtri regjës e vështroi me kujdes dhe qeshi. 

- Gjithmonë i paqortueshëm. Duket sikur ke dalë dje nga shtëpia 
e nënës tënde. 

Pastaj këqyri shënimet, vulat dhe tundi kokën shumë i 
mrekulluar: 

- Çfarë saktësie! Gjithë gjërat e tua duhet të jenë të fisme. 

Mbajtja me kaq rregull e ditarit të tij, ishte një nga manitë e 
Knulpit. Në përsosurinë e tij kishte një lloj shtirje elegante, kishte poezi. 
Shënimet e tij, të veshura me vërtetësinë zyrtare, paraqitnin aq shumë 
vendqëndrime të një jete aktive e të respektueshme, sa dashuria e tij për 
shtegtime dilte në pah vetëm nga zhvendosjet e shumta. Jetën, të 
dëshmuar në atë dokument zyrtar, Knulpi e kishte përpunuar në mënyrë 
poetike dhe me anë mijëra sajesash, e çonte atë qenësi shpesh në fije të 
rrezikut, mbasi në realitet, edhe pse rrallë e tek bënte gjëra të ndaluara, 
të qenit prej endacaku të papunë ishte e kundërligjshëm dhe 
poshtëruese. E, të flasim drejt, ai nuk do t'ia kishte dale mbanë të 
vazhdonte i patrazuar në krijimtarinë e tij poetike, nëse gjithë xhandarët 
nuk do të kishin qenë dashamirës ndaj tij. Kur ishte e mundur, e linin të 
qetë këtë njeri gazmor e bilbili nga goja, të cilit i çmonin mençurinë, e, 
me raste edhe seriozitetin. Nuk kishte pasur, thuajse, asnjë problem me 
drejtësinë e nuk ishte akuzuar as për vjedhje e as për lypësi. Kudo 
kishte të njohur me ndikim të madh, kësisoj bënin një sy qorr e një vesh 
shurdh për të; barabar, siç, nga një shtëpi, nuk dëbohet një maçok, të 
cilin të gjithë e lënë rehat, vetëm se ai, mes njerëzve punëtorë e të 
lodhur, nuk lëviz nga jeta e tij elegante e gjithë salltanet, si një zotëri i 
papunë. 

- Por ju tashmë do të ishit duke ijetur, nëse unë s’do të kisha 
ardhur, foli me zë të lartë Knulpi, duke mbledhur dokurnentet. U ngrit e 
i bëri një përkulje zonjës së shtëpisë: 

- Eja, Rothfuss, më trego ku është shtrati im. 

Artizani e shoqëroi me një dritë sipër shkallëve të ngushta që të 
çonin në papafingo, në dhomën e punëtorit. Ngjitur me murin, ishte një 
krevat hekuri bosh e, përbri tij, një tjetër prej druri, të mbuluar me 
çarçate e mbulesa. 

- Do një borsë me ujë të ngrohtë? - e pyeti me zë atëror i zoti i 
shtëpisë. 

- Edhe këtë kisha mangët, geshi Knulpi. - I zoti i shtëpisë, 
sigurisht, që s'ka nevojë kur ka një zogëz kaq të ëmbël. 

- Tamam. Shiko, - vazhdoi Rothfussi gjithë zell, tani ti do të 
futesh në një shtrat të akullt në papafingo; ndonjëherë mund të të takojë 
edhe më keq, ose nuk ke fare shtrat e do të flesh mbi bar. Kurse personi 
në fjalë ka shtëpi, dyclan dhe një grua të bukur. E di, do të ishe bërë që 
prej kohësh një artizan mjeshtër e më i vlerësuar se unë, po të kishe 
dashur. 

Ndërkohë, Knulpi ishte zhveshur me nxitim e, duke u dridhur, 
ishte futur në çarçafët e akullt. 

- Ke akoma për të më mësuar? - e ndërpreu. - Unë jam rehat, i 
shtrirë e mund të dëgjoj. 

- Po flisja seriozisht, Knulp. 

- Edhe unë, Roth, por mos mendo se e ke shpikur ti martesën. 
Natën e mirë! 

Të ncsërmen, Knulpi qëndroi në shtrat. Ndihej ende i dobët e 
koha ishte e tillë që e pengonte të dilte nga shtëpia. E pyeti regjësin, i 
cili shkoi ta shihte në mëngjes herët, nëse mund ta linte të qetë në shtrat 
e t'i çonte vetëm në drekë një tas me supë. 

Pra, qëndroi gjithë ditën në papafingon e errët, heshtur e i 
kënaqur. Ndjeu të davariteshin të ftohtit e lodhja e jetës së tij endacake, 
duke iu dorëzuar me kënaqësi mirëqenies së kësaj skute të ngrohtë. 
Ndjeu shiun të kërciste pa pushim mbi çati. Era e ngrohtë, gjithë 
zagushi, frynte rrëmbyeshëm, me batare të çrregullta. Fjeti pak. Derisa 
që ditë, lexoi diçka nga biblioteka e tij prej endacaku. Ajo përbëhej nga 
fletë të shpërndara, mbi të cilat kishte shënuar poezi e rregulla dhe një 
tutez me prerje nga gazetat; kishte edhe disa fotografi, të prera nga 
revista javore. Dy prej tyre ishin më të parapëlqyerat e tij. I nxirrte për 
t'i parë aq shpesh, sa ato ishin rrjepur e katandisur si mos më keq. Në 
njërën kishte dalë aktorja Eleonora Duse, kurse në tjetrën, shihej një 

varkë me vela në det të hapur e me erë të fortë. Në femijërinë e tij, 
Knulpi ishte i dhënë pas Veriut e detit. Disa herë, madje, kishte marrë 
rrugën e kishte arritur, në ndonjë rast, edhe në Braunschweig. Por këtë 
zog shtegtar, që ndodhej gjithmonë në rrugë e s’mund të qëndronte gjatë 
në asnjë vend, e kapte kurdoherë meraku dhe malli për atdheun, sa e 
detyronin të kthehej mbrapsht në Gjermaninë Jugore. Bënte vaki që, 
moskokëçarja e tij të humbiste. Dhe kjo, kur arrinte në vende, ku e 
folura dhe zakonet ishin të ndryshme, ku asnjë nuk e njihte dhe kishte të 
vështirë mbante në rregull ditarin e tij të jashtëzakonshërn. 

Aty nga mesdita, regjësi i solli lart supën dhe bukën. Hyri në 
majë të gishtave dhe foli me zë të ulët e pak të frikësuar , mbasi 
mendonte sc Knulpi ishte i sëmurë. Ai vetë që nga koha e ffuthit, nuk e 
kishte zënë më shtratin. Knulpi, që ndihej fare mirë, s’mori mundimin të 
jepte shpjegime dhe e siguroi se të nesërmen do të ngrihej e do të ishte 
në formë të shkëlqyer. 

Në pasdite vonë, trokitën në derën e dhomës e ngaqë Knulpi, 
gjysmë i përgjumur nuk u përgjigj, zonja e shtëpisë hyri me kujdes dhe 
zëvendësoi tasin bosh, me një lilxhan me kafe, përzier me qumësht. 

Knulpi, i cili e kishte ndier të hynte, qëndroi syrnbyllur, nga 
lodhja apo bezdia, për të mos u vënë re se ishte zgjuar. Zonja, me tasin 
bosh në dorë, hodhi një vështrim mbi të. Ai po rrinte shtrirë e me kokë 
të mbështetur mbi krahun gjysmë të mbuluar nga këmisha me kutia 
ngjyrë prekur nga eleganca e flokëve të tij të zinj dhe nga bukuria gati 
fëmijërore e fytyrës së shkujdesur, gruaja qëndroi një çast e po e 
kundronte atë burrë të bukur, për të cilin shoqi i kishte treguar sa e sa 
aventura të jashtëzakonshme. Pa, përmbi sytë e tij të mbyllur, vetullat e 
dendura mbi ballin e pastër e të hijshëm, faqet thatime, ndonëse të 
nxira, buzët e holla në një të kuq të zbehtë dhe qafën e hollë. Solli ndër 
mend kohën kur ishte kameriere në Ochsen, kur hera-herës, kishte 

pranuar të bënte dashuri me ndonj huaj po kaq të hijshëm, ndoshta 
sepse ndiente pranverën. 

Teksa përkulej përpara për t'i parë gjithë fytyrën me një pamje 
ëndërruese e pakëz e eksituar, rrëshqiti nga tasi e ra mbi tryezë luga prej 
kallaji. Ajo u hodh përpjetë nga frika, duke thyer heshtjen dhe sekretin 
turbullues të vendit. 

Knulpi hapi sytë ngadalë, me një shprehje habie, si të kish qenë 
në një gjumë të thellë. Ktheu kokën, mbuloi sytë për një çast me dorë e 
tha buzëqeshur: 

- Ah, qenka zonja e shtëpisë! Më paska sjellë kafenë! Po 
ëndërroja, pikërisht, një kafe të ngrohtë. Shumë faleminderit, zonja 
Rothfuss! Sa është ora? 

- Katër, u përgjigj ajo me të shpejtë. Pini kafenë, sa është e 
ngrohtë, më vonë do të të marr filxhanin. 

Vrapoi jashtë, si t'i kishte minutat të numëruara. Knulpi e ndoqi 
me vështrim dhe e ndjeu tek zbriste shkallët nxitimthi. Ngrysi vetullat, 
tundikokën disa herë, pastaj nxori një fërshëllimë si cicërima e një zogu 
e iu kthye kafesë. 

Kishte afro një orë që muzgu kishte rënë e ai lilloi të mërzitej. 
Ndihej sërishmi në formë të shkëlqyer e ia kishte ënda të zbriste pak 
poshtë, mes njerëzve. Me qetësi, u ngrit, u vesh, u përvodh poshtë 
shkallëve si një hajdut e doli nga shtëpia, pa u vënë re. Era ffynte ende 
me forcë nga jug-perëndimi. Shiu kishte pushuar e qielli, vende-vende, 
ishte i pastër e i ndriçuar. 

Knulpi filloi të endej mes rrugicave të errëta, duke marrë ffymë 
thellë, pastaj kaloi nga sheshi i zbrazët i tregut. Më tej u fut në portën e 
hapur të një kovaçhane, vështroi çirakët që rregullonin e ia nisi 
muhabetit me punëtorët, duke mbajtur duart e ngrira mbi farkën e 
zjarrtë. Pyeti kalimthi për disa të njohur që kishte në qytet, mbi vdekjet 

e lindjet, duke bërë që kovaçi të mendonte se ishin të të njëjtit zanat, aq 
me korrektësi e njihte gjuhën e çdo dege të artizanatit. 

Ndërkohë, zonja Rothfuss kishte vënë në zjarr supën e darkës, 
kishte varur unazat e hekurit mbi një oxhak të vogël dhe kishe qëruar 
patatet. Kur qe gati dhe e sigurt që supa po ziente mbi zjarr të avashëm, 
u ngjit në sallon me llambën e kuzhinës e qëndroi para pasqyrës. Atje 
gjeti atë që kërkonte: një fytyrë të rrumbullakët me faqe të freskëta dhe 
sy gri në të kaltër. Atje ku flokët i dukeshin jo fort të rregullt, mr gishta 
të shkathët i vendoste ashtu siç duhej. Fërkoi sërishmi mbi përparëse 
duart e sapolara, mori dritën e u ngjit me të shpejtë në papafingo. 

Trokiti lehtë në derën e punëtorit, trokiti edhe një herë tjetër më 
me forcë e, pasi nuk mori përgjigje, vendosi llambën në tokë e hapi 
derën me të dyja duart, ngadalë, që të mos krikëllinte. Hyri në majë të 
gishtave, bëri një hap e, duke prekur qorrazi, gjeti karrigen pranë 
shtratit. 

- Po flini? - pyeti me gjysmë zëri. Pyeti përsëri: 

- Po flini? Desha vetëm të marr (ilxhanin. E, mbasi nuk mori 
përgjigje e nuk ndihej as edhe frymëmarrja, zgiati njërën dorë drejt 
shtratit, por, duke u ndier në siklet, e tërhoqi e shkoi me nxitim të 
merrte llambën. Duke parë dhomën bosh, shtratin të rregulluar me 
kujdes dhe jastëkët e këllëfët të shkundur ashtu siç duhej, ia mbathi e 
turbulluar për në kuzhinë, e mëdyshur mes frikës e zhgënjimit. Pas 
gjysmë ore, kur regjësi tashmë ishte ngjitur lart për darkë e tryeza ishte 
shtruar, gruaja filloi të merakosej, por s'pati guxim t'i tregonte të shoqit 
për vizitën e saj në papafingo. Pas pak, dera e poshtme u hap, një hap i 
lehtë u ndje mbi dyshemenë e kalldrëmtë me shkallë të thikta dhe ja ku 
u shfaq Knulpi. Hoqi kapelën e bukur me ngyrë gështenje e përshëndeti 
"mirëmbrëma!". 

- Nga mbive? thërriti i habitur regjësi. - Është i sëmurë e 
bredhërin natën! Do të hash ndonjë të ftohur. 

- Pikërisht, - ia ktheu Knulpi. - Mirëmbrëma, zonja Rothfuss! 
Kam ardhur tamam në kohë. Aroma e mirë e supës suaj ndihej deri tek 
sheshi i tregut. Ajo do të më shërojë nga çdo plevit. 

Filloi të hante. I zoti i shtëpisë ishte ijalaman. Mburrej me 
shtëpinë e tij e me pozitën si mjeshtër artizan. Thumbonte mikun e i 
përsëriste, rëndë-rëndë, se duhej të hiqte dorë njëherë e mirë nga endjet 
e tij që s'kishin të sosur e nga të ndenjurit duarkryq. Knulpi dëgjonte e 
përgjigjej me "po" dhe "jo". Zonja e shtëpisë rrinte e heshtur. Ishte e 
zemëruar me të shoqin, që i dukej i pagdhendur në krahasim me 
Knulpin e bukur e të sjellshëm. Bëri që edhe mysaliri të kuptonte 
mendimet e saj, duke i shërbyer gjithë kujdesje. Kur ora shënoi dhjetë, 
Knulpi tha "natën e mirë" dhe e pyeti regjësin nëse mund t'i huante 
briskun e rrojës. 

- Je me të vërtet një njeri i pastër, - e lavdëroi Rothfussi, teksa i 
rraste briskun e rojës në dorë. - Sapo të kruhet mjekra, duhet të ruhesh. 
Natën e mirë e kujdesu të shërohesh! 

Para se të hynte në dhomë, Knulpi u avit tek dritarja e shkallëve, 
për t'i hedhur një sy kohës e lagjes. Era kishte rënë e mes çative shquhej 
një pjesë e qiellit të errët, në të cilin ndriçonin yje të shndritshëm e 
vezullues, nga lagështia. 

Pikërisht, kur donte të fuste kokën brenda e të mbyllte dritaren, 
në shtëpinë përkarshi, tamam përballë tij, ndriçoi një dritëz. Pa një 
dhomë të vogël me tavan të ulët, shumë të ngjashme me të tijën. Nga 
dera hyri një shërbëtore, e cila, në dorën e djathtë mbante një qiri, të 
vendosur në një shandan prej tunxhi. Në dorën tjetër mbante një broke 
të madhe uji, që e vendosi përtokë. Më pas ndriçoi shtratin me qiri, 
mbulesa e kuqe, e pastër dhe e thjeshtë prej leshi të ashpër e të cilit, e 
ftonte për gjumë. Vendosi diku qiririn nuk shihte se ku dhe u ul mbi një 
baule të ulët, të lyer në të gjelbër, ashtu siç e kanë gjithë shërbëtoret. 

Me të filluar kjo skenë e paparashikuar, Knulpi fiku llambën, 
për të mos u vënë re. Në heshtje, nxori përsëri kokën jashtë baxhës, për 
të përgjuar. Ajo shërbëtore ishte ashtu siç e pëlqente ai. Ishte rreth 18- 
19 vjeçe, jo shumë e gjatë, me një fytyrë të mirë, të zeshkët e me flokë 
të dendur e të zinj. Ajo fytyrë e qetë dhc e lezetshme nuk kishte një 
pamje dhe aq të gëzuar dhe gjithë qenia e saj, e ulur mbi atë baule të 
gjelbër, të jepte përshtypjen se ishte e shqetësuar dhc e trishtuar, kështu 
që Knulpi, i cili e njihte botën dhe vajzat, mundi të merrte me mend se 
ajo gjë e vogël nuk ishte mësuar të rrinte në dhomë të huaj, mbi një 
baule dhe ndiente mali për shtëpinë. E ulur mbi ato pak gjëra që kishte, 
mbante në pëqi duart e holla e të zeshkëta, duke kërkuar në atë qëndrim 
të shkurtër, para se të flinte, një ngushëllim kalirntar, me mendjen tek 
dhoma e saj, në shtëpinë atërore. 

I shgetësuar si ajo, Knulpi qëndronte gjakftohtë në dritaren e 
baxhës së tij, i pushtuar prej një ndjesie të çuditshme, duke gërmuar 
vjedhurazi në atë jetë të vogël njerëzore, të panjohur që, pa të keq 
ruante dhimbjen e saj të ëmbël në dritën e qiririt e, sigurisht, që as i 
shkonte nëpër mend se po e vëzhgonin. Vështroi ata sy të bukur ngjyrë 
gështenjë, që herë jepnin vezullime të errëta e herë ishin të mbuluar nga 
qerpikët e gjatë, teksa drita c kuqërremtë dukej se luante mbi faqet e 
zeshkëta dhe temijërore, shihte ato duar rinore e të holla, aq të lodhura, 
sa do të donte ta shtynte edhe pak punën e fundit, atë të të zhveshurit, 
për të pushuar, të fundit blu, prej pambuku, në trup. 

Më në fund, duke psherëtirë, vajza ngriti kokën me gërshetat e 
rënda të mbledhura topuz, hodhi mendueshëm vështrimin në boshllëk, 
sigurisht, jo me dhimbje më të vogël dhe u përkul për të zgjidhur 
këpucët. 

Knulpit nuk i bëhej të largohej, por i dukej e padrejtë e, gati- 
gati, një ligësi, të përgjonte atë vajzë të shkretë, teksa zhvishej. Do t'i 
kishte folur me gjithë qejf, sa për të këmbyer dy fjalë me të e ta bënte që 

të shkonte të flinte pak më c lehtësuar, pas një fjale miqësore. Por 
trembej se mos ajo frikësohej, sapo ai t’i fliste. Atëherë përdori një nga 
artet e tij të vogla: nisi të fërshëllente me ëmbëlsi të madhe: "Në një të 
fshehtë lugine, vërtitet mulliri pa pushim", sikur të ishte shumë larg dhe 
e bëri aq mirë, sa vajza vuri veshin të dëgjonte, pa e kuptuar se nga 
vinte. Vetëm në rreshtin e tretë u drejtua, u ngrit e bëri për nga dritarja, 
për të dëgjuar më mire. 

Nxori kokën e zgjati veshët të kapte fishkëllimën e 
vazhdueshme të Knulpit. Lëkundi kokën nja dy herë sipas ritmit të 
këngës, pastaj, befas, ngriti sytë dhe e kuptoi nga vinte muzika. 

- Ka njeri aty? - pyeti me gjysmë zëri. 

- Vetëm një punëtor regjës, - ishte përgjigjja, po ashtu me zë të 
ulët. - Nuk doja të trembja gjumin e zonjushës. Kisha pak mall për 
shtëpinë e kësisoj ia nisa një kënge me fishkëllimë. Di edhe të tjera, më 
të gëzueshme. E di, ti s'je prej këtej, apo jo? 

- Jam nga Pylli i Zi. 

- Nga Pylli i Zi? Edhe unë, jemi bashkëfshatarë. Të pëlqen 
Lachstetteni? Mua , jo. 

- Oh, ç’të them. Kam vetëm tetë ditë që jam këtu. Jo se më 
pëlqen aq shumë. Ju keni shumë që jeni këtu? 

- Jo, që prej tri ditësh. Por bashkëfshatarët i flasin me "ti" njëri- 
tjetrit, apo jo? 

- Jo, nuk mundem. Ne nuk njihemi fare. 

- Ajo që s’është, mund të jetë. Malet e luginat nuk takohen, por 
njerëzit, po. Si quhet qyteti juaj, zonjushë? 

- Me siguri që nuk e njihni. 

- Kushedi? Apo e mbani sekret? 

- Achthausen. Është fshat. 

- Por i lezetshëm, apo jo? Me të hyrë, në qoshe është një kishë, 
pastaj një rnulli, apo ndoshta një sharrë, ku mbajnë një qen Sanbenedcto 
të madh, qimekuq. Është e vërtetë? 

- Sigurisht, Belo. 

Duke parë se njihte fshatin e saj e me të vërtetë kishte qenë atje, 
sikur iu fashit pjesa më e madhe e mosbesimit dhe e frikës e filloi të 
hapej pak. 

- E njihni edhe Andres Flickin? - e pyeti me gjallëri. 

- Jo, nuk njoh asnjë. Është babai juaj, vërtet? 

-Po. 

- Mirë, mirë, pra qenkeni një zonjushë Flick dhe, po të dija dhe 
emrin e vërtetë të lindjes, mund t'ju shkruaja një kartolinë, nëse kaloj 
përsëri nga Achthauseni. 

- Përse, doni të ikni që këtej? 

- Jo, por dua të di emrin tuaj, zonjusha Flick. 

- Por unë s'njoh emrin tuaj. 

- Më vjen keq, por mund të rregullohet. Quhem Karl Eberhard 
dhe, nëse një ditë do të takohemi, dini si të më thërrisni. Po unë, si 
duhet t'ju drejtohem? 

- Barbara. 

- Tani jemi në rregull. Shumë faleminderit! Është e vështirë të 
shqiptohet emri juaj dhe vë bast se quheni. 

- Mundet. Po kur dini çdo gjë, përse bëni aq shumë pyetje? E 
tani, duhet të shkojmë të flemë. Natën e mirë, regjës! 

- Natën e mirë, Barbële! Ju uroj ëndrra të arta dhe, meqë jeni ju, 
dua të fishkëllej një këngë tjetër. Mos u largoni, s'iu kushton gjë. Dhe 
filloi menjëherë të fërshëllente gjithë art një pjesë popullore, me dredhje 
e nota të dyfishta, të hareshme si një valëzim. Ajo e dëgjoi e mahnitur 
këtë demonstrim mjeshtëror e kur u bë qetësi mbylli ngadalë kanatat e 
iu vuri shulin, teksa Knulpi lëvizte nëpër terrin e dhomës së tij. Të 

nesërmen, Knulpi u ngrit herët e u bë gati të përdorte briskun e rrojës së 
regjësit. Ky i fundit, mbante një mjekër të gjatë, që prej disa vitesh e 
brisku ishte katandisur në një gjendje aq të keqe, sa Knulpit iu desh ta 
mprihte për, gati gjysmë ore mbi tirandat e tij, para se të mund të rruhej. 
Kur u gatit, veshi xhaketën, mori në dorë çizmet e zbriti në kuzhinë, ku 
bënte ngrohtë e tashmë ndihej aroma e kafesë. I kërkoi të zonjës së 
shtëpisë bojën dhe furçën, që të lustronte çizmet. 

- Çfarë thoni?! - foli me zë të lartë ajo. - Sjanë punë për burra. 
Ma lini ta bëj unë! 

Ai nuk ia lejoi një gjë të tillë e, kur më në fund, me një 
ngërdheshje, ajo i vendosi përpara veglat për të pastruar çizmet, Knulpi 
iu fut punës gjithë seriozitet e ndërgjegje, me pamjen e njeriut që i 
kushtohet punës së krahut më të rrallë e sipas humorit, por me saktësi e 
me qejf. 

- Shumë i zoti! - e lavdëroi gruaja, duke e parë në bebe të syrit. - 
Çdo gjë shkëlqen, sikur po shkoni të takoni të fejuarën tuaj. 

- Oh, do ta bëja me kënaqësi. 

- E besoj. Me siguri që do të jetë e bukur, - qeshi përsëri me zë 
miklues. - Apo, ndofta, rnë shumë se një? 

- Nuk do të qe korrekte, - e qortoi me të qeshur Knulpi. - Doni të 
shihni një fotograli të sajën? 

Ajo u afrua, kureshtare, teksa Knulpi nxime nga xhepi 
portofolin e tij të dyllosur dhe kërkonte fotografinë e Dusës. E vështroi 
mc vëmendje. 

- Është shumë e bukur, filloi ta lavdëronte me kujdes. - Thuajse, 
një zonjë e vërtetë. Sigurisht, duket një zonjë vërtetë. Është mirë me 
shëndet? 

- Me sa di unë, shumë mirë. Eja të takojmë dhe plakushin, e 
ndiej se po lëviz në sallon. 

Shkoi të përshëndeste regjësin. Salloni ndriste e kishte një pamje 
mikpritëse dhe të ngrohtë, me veshjen prej druri ngjyrë të hapët, orën, 
pasqyrën dhe me fotografitë mbi mur. "Një dhomë kaq e pastër, mendoi 
Knulpi, në dimër s'është dhe aq keq, por sigurisht, s'ia vlen të martohesh 
vetëm për këtë". S'ishte fare i kënaqur nga dashamirësia që tregonte 
zonja e shtëpisë. 

Pas kafesë me qumësht, shoqëroi mjeshtrin Rothfuss në oborrin 
e nclërtesës, për të parë punishten e tij. Njihte gjithë zanatet artizane e 
bënte pyetje kaq të hollësishme, sa m ik u i tij mbeti i habitur. 

- Nga i di gjithë këto gjëra? - e pyeti me gjallëri. Mund të 
mendosh se ti je me të vërtetë një regjës ose të paktën ke qenë. 

- Mëson lloj-lloj gjërash kur udhëton, - qe përgjigjja modeste e 
Knulpit. - Tek e fundit, përsa i përket regjjes, ke qenë ti mësuesi im, s’të 
kujtohet? Gjashtë a shtatë vjet përpara, kur kemi udhëtuar bashkë, më 
ke shpjeguar çdo gjë. 

- Dhe i mban mend ende? 

- Ca gjëra, Rothfuss. Tani s’po të bezdis më. Sa keq, do të më 
pëlqente të të ndihmoja, por këtu poshtë ka shumë pluhur e lagështi e do 
të më kthenin kollën përsëri. Mirupafshirn, miku im, po shkoj pak andej 
nga qyteti, të paktën sa s'ka filluar të vesojë. 

Pasi ai doli, Rothfussi kishte mbetur tek pragu dhe po e 
vështronte teksa largohej. Përshkoi ngadalë Gerbergassen drejt qendrës 
së qytetit, me kapelën ngjyrë të gjelbër përmbi sy e flokët e krehur me 
kujdes, duke shmangur llogaçet; dukej se kjo e zbaviste shumë. 

"E kaluaka për bukuri"- tereziti artizani, pak ziliqar. E, duke u 
kthyer në strofkën e tij, mendjen e kishte tek miku i vet origjinal, që nga 
jeta s'kërkonte tjetër, veçse të vëzhgonte, pa ditur si ta quante: shumë 
kërkues apo të thjeshtë. Kush punon dhe ecën përpara me mundim, ia 
kalon më mirë nga shumë këndvështrime, por s’mund të ketë kurrë duar 
aq sqimatare apo një ecje aq të lehtë e të plogët. Jo, Knulpi kishte të 

drejtë të, jetonte sipas natyrës së tij, në një mënyrë, që shumë të tjerë 
s'do të mund ta imitonin, duke u folur të gjithëve si një fëmijë, duke i 
bërë për vete, duke u thënë ijalë lezetare gjithë vajzave e grave që 
takonte e të sillej sikur çdo ditë të ishte e diel. Duhej marrë ashtu siç qe. 
Nëse punët i shkonin keq e kishte nevojë për një strehim, ishte kënaqësi 
e nderim ta prisje e gati-gati duhej t’ia dije për nder, sepse prania e tij 
gjallëronte e ndriçonte shtëpinë. 

Ndërkohë, mysaliri i tij, kureshtar e i kënaqur, endej nëpër 
qytezë, duke fishkëllyer me gjysmë zëri një marsh e duke ccur pa 
ngutje, për të kërkuar vende e njerëz të njohur. Pikë së pari, u drejtua 
për nga rrethinat, mbi një kodër, ku njihte një rrobaqepës të varter, që 
s'bënte gjë tjetër, veçse arnonte pantallona të vjetra, ngase askush s’i 
kërkonte t’i jepte një veshje të re. Sa keq, sepse ishte i zoti e dikur kishte 
thurur ëndrra të bukura e kishte punuar në rrobaqepësi me emër. Por 
ishte martuar shpejt, ishte bërë edhe me fëmijë dhe e shoqja s’ishte 
ndonjë amvisë kushedi se çfarë. 

Këtë rrobaqepës, Schlotterbeckun, Knulpi e kërkoi dhe e gjeti në 
katin e tretë të një ndërtese, në atë rrethinë. Hyrja binte në anën e 
prapme. Dyqani i tij i vogël varej në boshllëk, si një fole zogu, sepse 
ndërtesa ishte në buzë të luginës e, nëse shihje vertikalisht poshtë 
dritares, kishe poshtë vetes jo vetëm tri kate, por gjithë malin. Kopshtet 
e tij thikë dhe shpatet e mbuluara me bar, zbrisnin marramenthi, duke 
përfunduar me një rrëmujë të hirtë kotecesh, vatha dhish e kafaze 
lepujsh. Çatitë e para shumë të vogla që shquheshin, ndodheshin matanë 
kësaj toke të humbur, poshtë, në thellësi të luginës. Për këtë arsye, 
dyqani i rrobaqepësit ishte mjaft i ndriçuar e i ajrosur mirë dhe, nga 
tavolina e tij e madhe ndanë dritares, i zellshmi Schlotterbeck zotëronte 
botën e lartë e plot dritë, si roja e një fari. 

- Tungjatjeta, Schlotterbeck! - foli Knulpi duke hyrë dhe 
artizani, i lëbyrur nga drita, mbylli sytë, për të parë cili qe. 

- Qenke ti, Knulp! bërtiti fytyrën ndriçuar e duke i mbajtur 
dorën. - U duke prapë këtyre anëve? Ç'erë e mirë të solli deri këtu lart? 

Knulpi tërhoqi pas vetes një stol e u ul mbi të. 

- Më jep një gjilpërë e pak pe, por ngjyrë gështenjë e nga ajo më 
e mira, sepse dua të bëj një kontroll. Hoqi xhaketën dhe jelekun, kërkoi 
fijen, e shkoi në gjilpërë e i hodhi një sy gjithë veshjes, që gjithsesi 
dukej e re, duke rregulluar me majë të gishtave çdo vend që linte për të 
dëshiruar, çdo qepje të rrallë, çdo kopsë pak të liruar. 

- Po ç'na thua për të tjerat? Stina s'është nga më të mirat. Por, të 
paktën dikush është mirë, s'ka dhe familje... 

Knulpi kroi zërin, e ia ktheu me plogështi: 

- Po, po, Zoti dërgon shi mbi të drejtët e të prapët, vetëm 
rrobaqepësit qëndrojnë në të thatë. Prapë qahesh, Schlotterbeck? 

- Eh, Knulp. Nuk dua të them gjë. I dëgjon, andej matanë, 
fëmijët që bërtasin? Tani janë pesë. Ke dëshirë të shtrosh kurrizin në 
punë deri në mes të natës e nuk mjafton kurrë. Kurse ti s’bën gjë tjetër, 
veçse vjen vërdallë. 

- Gabohesh, miku im. Kam qenë katër a pesë herë në spital, në 
Neustadt, ku s'mbajnë asnjë më shumë se sa duhet dhe asnjë nuk do të 
qëndronte. Rrugët e Zotit janë të pafundme, i dashur Schlotterbeck. 

- E kush, ti! Lëri këto moralizime! 

- Si ka mundësi, nuk beson më? Pikërisht tani që unë doja të 
affohesha me fenë? Erdha tek ti pikërisht për këtë gjë. Si t'ia bëjmë, 
shtëpiaku im i dashur? 

- Lëre mënjanë besimin! Ke qenë në spital? Më ardhka keq, me 
të vërtetë. 

- S'ka rëndësi. Kaloi. Tani më thuaj, si t'ia bëjmë me librin e 
Siracides dhe me zbulimin e ri? E di, në spital kisha shumë kohë të lirë 
dhe një bibël. E kam lexuar thuajse të gjithën e tani mund të flasirn për 
të. Është një libër interesant, Bibla. 

- Ke të drejtë. Interesant, por edhe gënjeshtar, sepse nuk ta 
mbush shumë mendjen. Ndoshta ti e kupton më mirë sepse dikur ke 
studiuar pak latinisht. 

- Më mbeti fare pak. 

- Shiko, Knulp.... Rrobaqepësi pështyu jashtë dritares, në 
boshllëkun poshtë saj, me sy të çapëlyer e fytyrë të hidhëruar. Shiko, 
Knulp, tek besimi s'ka asgjë të vërtet. Asgjë të vërtetë, të them e unë 
s'dua t'ia di. S’dua t'ia di! Endacaku e vështroi mendueshëm. 

- E kuptoj. Por a nuk po e tcpron pak, miku im? Mua më duket 
se në Bibël thuhen shumë gjëra të mençura. 

- Po, por pak faqe më tutje, herët a vonë, lexon të kundërtën. 
Mjaft me Biblën, i kam mbyllur hesapet. S’dua të dëgjoj më për të. 

Knulpi ishte çuar dhe kishte zgjatur duart drejt një hekuri për 
hekurosje. 

- Mund të më japësh ndonjë copë qymyri? - e pyeti 
rrobaqepësin. 

- Përse? 

- Dua të hekuros pak jelekun; do t'i bënte mirë edhe kapelës, pas 
atij shiu që hëngri. 

- Gjithmonë sqimatar, - foli Schlotterbecku me zë të lartë, pak i 
zemëruar. - E ç'të hyn në punë që je shik si një kont, nëse s'je veçse një 
barktharë? 

Knulpi buzëqeshi me dashamirësi. 

- Pamja është më e mira. Pastaj, më pëlqen. Nëse s'do ta bësh 
për hir të Zotit, bëje për mirësjellje e për dashurinë ndaj një miku të 
vjetër, dakord? 

Rrobaqepësi doli dhe hyri përsëri me hekurin e nxehtë. 

- Kështu më pëlqen. Shumë faleminderit! 

Filloi të hekuroste strehën e kapelës së tij e, mbasiqë në këtë 
punë s'ishte dhe aq i zoti sa në të qepur, miku i mori nga duart hekurin 
dhe ia hekurosi vetë. 

- Tani po, është e bukur, - i tha me mirënjohje Knulpi. Duket 
përsëri si kapela e së dielës. Por kujdes, rrobaqepës, mos merr shumë 
nga Bibla. Të vërtetën mbi jetën, mënyrën se si është gatuar, secili 
duhet ta zbulojë vetiu e nuk mësohet në asnjë libër, kështu mendoj unë. 
Bibla është vjetër e, njëherë e një kohë, nuk diheshin gjithë këto që janë 
zbuluar e njihen. Kjo s'përjashton faktin se ajo përmban shumë gjëra të 
bukura e të drejta dhe një pjesë të mirë të së vërtetës. Në përçapje të 
tilla, më duket se kam në duar një libër të bukur me figura. Si atëherë 
kur ajo vajza, Ruthi, që shkon mes fushave për të mbledhur kallinj: më 
bëhej se ndieja nxehtësinë dhe afshin e beharit. Ose kur Shpëtuesi u 
affohet femijëve dhe mendon: më jeni më të shtrenjtë ju, se gjithë të 
rriturit të marrë së bashku, mc gjithë fudullëkun e tyre! Them se ka të 
drejtë dhe, nga ai, vetëm mund të mësojmë. 

- Mundet, - pranoi Schlotterbecku, që, gjithsesi, s'donte t'i jepte 
të drejtë. - Por është e lehtë kur ke të bësh rne femijët e të tjerëve, sesa 
kur ke pesë gojë për të ushqyer e nuk di si t'i ngopësh me bukë. 

Sërish u trishtua e u ngrys dhe Knulpi s'kish si të mos e vinte re. 

Para se të largohej, donte t'i thoshte një fjalë të ëmbël. E vrau pak 
mendjen, pastaj u përkul mbi rrobaqepësin, e vështroi me sytë e tij të 
shndritshëm e tha ngadalë: 

- Tani, më thuaj, a nuk të janë të shtrenjtë femijët e tu? 

I trembur, rrobaqepësi shqeu sytë. 

- Sigurisht, çfarë kujton Sigurisht që më janë të shtrenjtë, 
sidomos i madhi. 

Knulpi pohoi me seriozitetin më të madh: 

- Më duhet të largohem tani e të të falënderoj nga zemra. Jeleku 
im tani vlen dyfish. Dhe... nëse i do shumë fëmijët e tu dhe je i lumtur 

që rri me ta, zëre se janë gjysmë të ngopur. Dëgjo, do të të them një gjë 
që s'e di njeri e që nuk duhet t'ia thash kurrkujt në botë. 

I habitur, artizani e vështroi me vëmendje në sytë e kthjellët, që i 
ishin bërë shumë të mendueshëm. Knulpi fliste me zë aq të ulët, sa 
rrobaqepësi mezi arrinte ta kuptonte: 

- Më shih në fytyrë! Ti më ke zili e mendon: për të, jeta shkon 
vaj, s'ka farnilje as edhe shqetësime. Por s'është e vërtetë. Unë kam një 
djalë, një fëmijë dy vjeç, që e ka birësuar një familje e panjohur, sepse 
të atin nuk ia njihte njeri dhe e ëma vdiq gjatë lindjes. S'ka nevojë të të 
tregoj qytetin ku jeton. Por unë e di dhe, çdo herë që shkoj atje, afrohem 
tek ajo shtëpi, vjedhurazi e fshihem përpara kangjellave, me shpresën se 
do të jem me fat të shoh fëmijën. Në çdo rast, nuk mund as ta përkëdhel 
e as të puth. Më e shumta, mund të fërshëllej një këngëzë, teksa 
largohem që andej. Mirë pra, kjo ishte e gjitha. Tani, mirupafshim e 
qofsh i lumtur që ke fëmijë! 

Knulpi u përudh drejt qytetit. Qëndroi një çast përpara dyqanit 
të një tornitori, për të vëzhguar lojën e shpejtë të ashklave të drurit, të 
gjitha të përdredhura. Përshëndeti shefin e policisë, që e kishte shumë 
për zemër e i ofroi një të kapur duhani nga kutia e tij prej mështekne. 
Gjithandej mësoi gjëra të mëdha e të vogla mbi jetën në familje e 
dyqane: mësoi për vdekjen e parakohshme të bashkëshortes së sekretarit 
të bashkisë dhe gjithë ç'kishte katranosur i biri rrezikzi i kryetarit të 
bashkisë. Në shkëmbim, edhe ai tregoi të rejat e fundit nga vende të 
tjera, duke iu gëzuar atij filli të hollë e hareplotë, që e lidhte me jetën e 
banorëve e të zyrtarëve të lartë të atij apo këtij vendi, si i njohuri i tyre, 
si mik e si bashkëfajtor me ta. Ishte e shtunë dhe tek porta e një fabrike 
birre pyeti punëtorët e një vozaxhiu, ku mund të shkonte për të kërcyer 
atë ditë e të nesërmen. 

Kishte mundësi të shumta, më e mira tek Luani Gertelfingenit, 
gjysmë ore në këmbë prej andej. Vendosi të shpinte atje zonjushën e 
shtëpisë ngjitur, Barbëlen. 

Ishte gati mesditë e nëpër shkallët e shtëpisë së Rothfussit i 
erdhi përballë një aromë shumë grishëse. Qëndroi një çast, për të 
ngjëruar këtë kënaqësi me flegrat e brishta të hundës, me ëndjen dhe 
kërshërinë e një fërnije e, ndonëse u mundua të mos bënte zhurmë, 
prapëseprapë e dëgjuan. Zonja e shtëpisë hapi derën e kuzhinës e u dha 
buzagaz te pragu, e rrethuar nga avulli i gjcllëvc. 

- Mirëdita, zoti Knulp! - tha me ëmbëlsi. - Jam e gëzuar që keni 
ardhur në kohë. Kemi qofte me mëlçi dhc rnendoj se për ju mund të 
pjek mënjanë një copë mëlçie, nëse e parapëlqeni kështu. Si thoni? 

Knulpi fërkoi mjekrën e u përkul me fisnikëri. 

- Përse duhet të më jepni diçka të veçantë? Unë kënaqem edhe 
me supë. 

- Po çfarë thoni?! Kur dikush ka qenë i sëmurë, duhet ta shikojë 
veten siç duhet, përndryshe, ku do t'i gjejë forcat? Apo ndofta jeni nga 
ata që nuk i pëlqejnë mëlçitë? 

Ai qeshi me thjeshtësi. 

- Jo, nuk jam nga ata, por, një pjatë e mbushur me qofte mëlçish, 
është një gatim për të dielat. 

- Këtu tek ne nuk duhet t'ju mungojë asgjë. Përndryshe, përse do 
të më shërbenin njohuritë e gatimit? Shiko, kam edhe një copë mëlçie 
tepër, e kam hequr mënjanë për ju. Do t'ju bënte shumë mirë. 

- Faleminderit, zonjë! Faleminderit për qëllimet tuaja të mira, 
por parapëlqej qoftet, me të vërtetë. Po më llastoni shumë. 

Ajo buzëqeshi dhe e kërcënoi me gishtin drejtues. 

- S'ka nevojë të më bëni kornplimente. Unë s'ju besoj. Atëherë, 
qofte. Me qepujka, në rregull? 

- Sigurisht, nuk mund të kundërshtoj. 

Gruaja iu kthye punës pranë oxhakut dhe ai u ul. Tryeza tashmë 
ishte shtruar. U zhyt në leximin e gazetës javore, që kishte dalë një ditë 
më parë. Pas pak, hyri regjësi e supa ishte zbrazur nëpër pjata. Pas 
drekës, lozën një çerek ore me letra, kësisoj Knulpi, i dashur e 
guximtar, pati rastin ta habiste të zonjën e shtëpisë me ndonjë lojë 
shkathtësie. Dinte edhe t'i përziente letrat e t'i rregullonte përsëri, sa hap 
e mbyll sytë, me një shkujdesje okatare. Hidhte letrën e tij mbi tryezë, 
gjithë hijeshi dhe hera-herës rrëshqiste gishtin tregues në buzë e tyre. 
Artizani e vështronte me një farë admirimi dashamirës, si ai punëtori 
borgjez që admiton gjithë mjeshtëritë pa bereqet. Por zonja i shihte këta 
tregues të botës mondane me syrin e atij që i njeh mirë. Vështrimi i saj 
ndalonte vëmendshëm mbi duart e gjata e të holla të Knulpit, që s'ishin 
vrarë nga puna e krahut. 

Në dhomë, nga dritarja, depërtonte një reflektim drithrues i 
diellit që binte mbi tryczë e letra, luante hareshëm, por flashkët me hijet 
e lehta mbi dysheme dhe ravijëzonte rrathë të mjegullt, të ngjyrosur nc 
të bruztë mbi tavan. Me sy vezullues, Knulpi perceptonte çdo gjë: lojën 
e diellit të shkurtit, qetësinë e fashitur të shtëpisë, fytyrën e menduar e 
punëtore të artizanit, mikut të tij dhe vështrimet e fshehta të zonjës së tij 
të hijshme. Këto vështrime nuk i pëlqenin, nuk i synonte e as i 
dëshironte. "Po të ndihesha mirë e të ishte verë, mendoi, s'do të rrija as 
edhe një minutë më tepër këtu". 

- Po shkoj të kërkoj pak diell, - tha, kur Rothfussi mblodhi letrat 
e i hodhi një sy orës. Zbriti shkallët me regjësin, e la atë në kapanonin e 
përshtatur për tharje bashkë me lëkurat e tij dhe u zhduk në kopshtin e 
ngushtë e të shkretë, të mbuluar nga bari e që, i ndërprerë nga gropat e 
rcgjjcs së lëkurave, zbriste deri tek përroi. Atje regjësi kishte ndërtuar 
një urëz, mbi të cilën lante lëkurët. Knulpi u ul mbi të me shollat që i 
tundeshin mbi ujin që rridhte shpejt e heshturazi. Ndoqi me vështrim 

argëtues peshqit që lëviznin të errët poshtë këmbëve të tij e filloi të 
sajonte një mënyrë për të folur me shërbëtoren e shtëpisë përballë. 

Kopshtet ishin ngjitur; i ndante vetëm një gardh i katandisur 
mos më keq. Atje, mbi përrua, ku hunjtë e gardhit ishin kalbur me kohë 
ose ishin shkulur fare, mund të kaloje lehtë nga një kopsht tek tjetri. 
Kopshti i fqinjit dukej i mbajtur më me kujdes se djerrina e shtrirë e 
regjësit. Kishte katër rreshta lehesh, të mbuluara nga bari i pakët e i 
rrafshuar, siç ndodh rëndom pas dimrit. Në dy lehet e përshtatura për 
kopsht, ishte mbjellë sallatë marule dhe spinaq, ato pak rrënjë që i 
kishin mbijetuar dimrit. Të përkulura e me kurorat e rëna përtokë 
qëndronin edhe shkurret e trëndalilavc. Pak më tutje, si për të fshehur 
shtëpinë, ngriheshin disa rrënjë të shëndetshme fiqsh. Pasi e studioi atë 
kopsht të panjohur, Knulpi u avit deri tek fiqtë pa u ndier, kësisoj u 
ndodh para shtëpisë, mes pemëve. Në pjesën e prapme ndodhej 
kuzhina. Pas pak, kaloi aty me nxitim vajza, me mëngë të përveshura, 
përqendruar në punën e saj. Ishte edhe e zonja e shtpisë, e cila jepte 
shumë urdhra e i mësonte shumë gjëra, siç ndodh rëndom me të gjitha 
gratë që s'duan të paguajnë një shërbëtore me përvojë e që nuk reshtin 
së lavdëruari kur largohen shërbëtoret që qarkullojnë për një vit. Qoftë 
për të mësuar, qoftë për t’u ankuar, në të dy rastet, toni i saj dukej jo 
keqdashës. Vogëlushja ishte mësuar tashmë, sepse vazhdonte e 
patrazuar punën e saj, me thjeshtësinë më të madhe. 

Knulpi qëndronte i mbështetur tek një pemë, me kokën të 
zgjatur përpara, kureshtar e i vëmendshëm, si një gjahtar që përgjon me 
durim e kënaqësi, që nuk e ha meraku për kohën e është mësuar të jetojë 
duke parë e duke dëgjuar. Ishte i lurntur tek shihte vajzën që, hera 
kalonte përpara. Saktësoi se e zonja e shtëpisë, nga theksi, nuk kishte 
lindur në Lachstetten, por në pjesën e sipërme të luginës, nja dy orë 
larg. Përgjoi qetësisht, duke përtypur një bisk bredhi, gjysmë ore a më 
shumë, deri sa e zonja e shtëpisë u largua nga kuzhina. Pasoi heshtja. 

Priti dhe pak, pastaj bëri përpara me shumë kujdes e i ra dritares së 
kuzhinës me një degë të thatë. Vajza nuk e vuri re e atij iu desh të 
trokiste përsëri. Atëherë ajo iu afiua dritares gjysmë të hapur, i hapi të 
dy kanatat e vështroi jashtë. 

- Po ju, çfarë bëni këtu? - bërtiti me gjysmë zëri, më trembët. 

- Frikë nga unë? Jo, aspak, - ia ktheu Knulpi duke qeshur. - Doja 
vetëm t ju përshëndesja e të shihja si ishit. E, meqë është e shtunë, doja 
t'ju pyesja nëse nesër në pasdite jeni e lirë për të bërë një shëtitje. 

Ajo e vështroi e tundi kokën, por fytyra e tij u trishtua aq shumë, 
u hidhërua e u nxi, sa vajzës i erdhi shumë keq. 

- Jo. - tha me mirësjellje. - Nesër nuk jam e lirë, vetëm paradite, 
sa për të shkuar në kishë. 

- Oh, lërini këto! - foli nëpër dhëmbë Knulpi, - atëherë me siguri 
mund të dilni sonte. 

- Sonte? Po, mund të jem e lirë, por dua t'ju shkruaj një letër të 

mive. 

- Ejani, do ta shkruani një më vonë, se mos do ta nisni sonte. E 
dini, mezi ç’prisja të ijalosesha edhe një herë me ju dhe sonte, nëse nuk 
bie shi me gjyma, do mund të bëjmë një shëtitje të bukur. Hë pra, 
bëhuni e mir, mos kini frikë nga unë! 

- Jo, nuk kam frikë, të paktën jo nga ju, por nuk është mirë. Nëse 
më shohin jashtë me një burrë... 

- Barbele, këtu nuk ju njeh njeri. Sidoqoftë, nuk është mëkat e 
nuk i lipset asnjërit. S’jeni me një nxënëse shkolle, apo jo? Atëherë më 
dëgjoni: në orën tetë do të jem përpara shkollës, ku ndodhen thurrimet 
për pazarin e gjësë së gjallë. Apo duhet të vij më parë? Mund ta 
rregulloj. 

- Jo më parë. Përkundrazi... Unë s'duhet të vij fare, s'është mirë 
e unë nuk mundem, jo, jo. - Fytyra e saj prej fëmije u ngrys përsëri. 

- Në rregull. Nëse vërtet nuk dëshironi... tha ai me trishtim. - 
Mendova se jeni e huaj këtu, e vetme e shpesh ju merr malli, njësoj si 
mua, kësisoj do të kishim mundësi të shkëmbenim dy fjalë me njëri- 
tjetrin. Mua më pëlqen të flas për Achthausenin, meqë kam kaluar atyre 
anëve. Sigurisht, që s'mund t’ju detyroj, por s'duhet ta merrni për keq. 

- E përse duhet ta marr për keq? Thjesht, nuk mundem. 

- Por ju jeni e lirë sonte, Barbele, vetëm se nuk doni. Ndoshta do 
ta mendoni edhe një herë, mirë? Tani duhet të shkoj, sonte do t’ju pres 
përpara palestrës. Nëse nuk vjen njeri, do të shëtis e do të mendoj për ju 
që do të jeni duke shkruar për Achthausenin. Lamtumirë, pra! Miq, si 
më parë. 

Bëri një shenjë të shpejtë me kokë e u zhduk para se ajo të 
shtonte diçka. E pa të humbiste mes pemëve e u pikëllua në fytyrë. 
Pastaj u kthye në punën e saj. E zonja kishte dalë e ajo, befas, nisi të 
këndonte me sa zë që kishte. Knulpi e dëgjonte për bukuri. U ul përsëri 
mbi urë e filloi të bënte toptha me një copë buke që kishte marrë nga 
tavolina. I linte të binin në ujë ngadalë, njëri pas tjetrit e, i menduar, i 
vështronte teksa fundoseshin të rrëmbyera nga uji i rrjedhshëm. 
Thellësia e errët u mbulua fluturimthi nga peshq të heshtur e spektrorë. 

- Mirë, - foli regjësi gjatë darkës, sot është e shtunë e ti s’e merr 
dot me mend sa bukur është pas një jave të lodhshme pune. 

- Oh, e përfytyroj, - buzëqeshi Knulpi. Buzëqeshi edhe e shoqja 
e artizanit dhe e vështroi dhelpërisht në sy. 

- Sonte, vazhdoi më tej Rothfussi me zë gazmor, - do të thajmë 
së bashku një kanë plot me birrë. Plaka ime do të shkojë ta marrë 
menjëherë, apo jo? E nesër, nëse mban koha, do të bëjmë që të tre një 
shëtitje të bukur. Ç,’thua, miku im? 

Knulpi i dha një të goditur të fortë mbi shpatulla. 

- Të thuash të drejtën, kalohet mirë këtu tek ti. Mezi po pres të 
vijë dita, e nesërme. Por sonte kam një detyrim e më duhet të shkoj në 

qytet, për të takuar një mik. Punonte në punishten e farkëtarit e nesër 
niset. Po, më vjen keq, por nesër do të jemi të tre së bashku, përndryshe, 
nuk do të kisha pranuar kurrë. 

- Por nuk do të vish vërdallë gjithë natën. Je ende pa qejf. 

- Mos më llastoni kaq shumë! Mos u merakos, nuk do të 
kthehem vonë. Ku e mban çelësin, që ta gjej kur të kthehem? 

- Je tip i lezetshëm, Knulp. Atëherë shiko: çelësin do ta gjesh 
poshtë kanatit të bodrumit. E kuptove ku? 

- Sigurisht. Atëherë po shkoj. Shkoni e flini herët! Natën e mirë. 
Natën e mirë, zonjë. 

Doli nga dhoma e, kur ndodhej jashtë tek porta, e arriti zonja 
Rothfuss, e cila i ishte vënë pas. I çoi një çadër, të cilin Knulpi duhej ta 
merrte, i pëlqente ose jo. 

- Duhet të kujdeseni për veten, Knulp, tha. - Tani dua t'ju tregoj 
ku janë çelësat. E kapi për dore, në errësirë, kaluan qoshen e ndaluan 
përpara një dritareje të mbyllur, me kanata druri. 

- Çelësin e vendosim mbrapa kanatit, - i tregoi me zë të pakët e 
ngasës, duke i ledhatuar dorën, mjaft që të futësh dorën në të çarën këtu. 
Çclësi është mbi pezulin c dritares. 

- Po, faleminderit. - iu përgjigj Knuipi, i turbulluar dhe tërhoqi 

dorën. 

- T’ju heq mënjanë një birrë, ta pini kur të ktheheni? - lilloi 
përsëri gruaja, duke u shtrënguar lehtazi me të. 

- Jo, faleminderit! Pi shumë rrallë. Natën e mirë, zonja Rothfuss 
dhe faleminderit! 

- Kaq mc ngut e keni? - i pëshpëriti me ëmbëlsi, duke i cimbisur 

krahun. 

Fytyrat e tyre ishin shumë pranë e, në atë heshtje trullosëse, 
Knulpi, që s'donte ta zmbrapste me harbutëri, i kaloi dorën mes flokëve. 

- Tani më duhet të shkoj, - foli befas me zë të lart bëri një hap 
pas. Ajo i buzëqeshi me gojën gjysmë të hapur. Në errësirë, Knulpi pa 
dhëmbët e saj të vezullonin. Pastaj ajo i pëshpëriti ngadalë. 

- Atëherë të pres në shtëpi. Je shumë i këndshëm. 

Ndërkohë, ai përshkonte me hapa të shpejtë rrugicën e crrët, me 
ombrellën nën krah. Në qoshen që pasoi, duke u rrekur të mbyste atë 
ndjesi të kotë shtypjeje, filloi të fërshëllente. Kënga thoshte: 

Mos mendo se do t'rrëmbej, 

Jo, hiqe atë mendim, 

Mbasi dua të ndihem mirë, 

Me shokët dhe shoqërinë. 

Ajri ishte i ngrohtë e, aty-këtu, në qiellin e errët ndriçonte 
ndonjë yll. Në një bujtinë, një grup të rinjsh, duke bërë potere priste që 
të vinte e diela dhe tek “Palloi” pa, nga dritaret e pistës së re rne 
borgjezë të rinj me mëngë të përthyera e me cigare në buzë, të 
përqëndruar në peshimin e gjyleve. 

Përpara palestrës, Knulpi ndali dhe hodhi një vështrim përreth. 

Mes degëve gjetherëna të gështenjës, fërshëllente lehtazi era e lagësht. 
Lumi rridhte i qetë në shtratin e tij të errët e pasqyronte ndonjë dritare të 
ndriçuar. Ajo natë e ngrohtë kishte një ndikim qetësues mbi të gjithë 
qenien e tij. Endacaku mbushte mushkëritë me ajër e zemra i ndiente 
pranverën, të nxehtin, si dhe veten c tij duke ecur nëpër rrugët e shkrcta. 
Kujtesa e tij e pashtershme rrokte me vështrim qytetin, luginën e lumit e 
gjithçka preth. Dinte të orientohej ngado, njihte rrugë e udhë lumi, 
krahina, fshatra, çifhgje e bujtina të ngrohta, për të kaluar natën. 

U rnendua thellë dhe shestoi rrugën c udhëtimit që do të bënte 
rnë vonë. Nuk rnund të vazhdontc të qëndronte rnë gjatë këtu, në 

Lachstetten. Donte të qëndronte edhe vetëm të dielën, për hir të mikut të 
tij. Sa për të shoqen, ajo e vinte gjithmonë në s ik let. 

Ndofta, mendoi, do të ishte mirë ta vinte në dijeni mikun e tij 
për zonjën Rothfuss, por nuk i pëlqente të fuste hundët në punët e të 
tjerëve dhe as që ndiente nevojën t'i ndihmonte për të qenë më të mirë 
ose më finokë. 

I vinte keq që punët kishin marrë atë rrugë dhe gjykimet e tij 
ndaj ish-kamerieres së "Bujtinës së Buallit", vetëm miqësore s'mund të 
quheshin, por sillte ndër mend, rne një farë qesëndisjeje ligjëratat e 
fryra të regjësit mbi lumturinë e të qenit familjar dhe mbi martesën. E 
dinte fort mirë se, nëse dikush mburret ose mbahet me të madh për 
lumturinë e virtytet e tij, në përgjithësi, pak të vërteta ka në ato fjalë. Po 
kjo gjë mund të thuhej edhe për karakterin fetar të rrobaqepësit. Mund 
të vihet re budallallëku i të tjerëve, mund të tallesh me ta apo t'i 
mëshirosh, gjithsesi, secili duhet të ecë në rrugën e vet. 

Me një psherëtimë të thellë, largoi nga vetja këto shqetësime. U 
mbështet në zgavrën e një gështenje të vjetër, përballë lumit dhe e çoi 
mendjen tek udhëtimi i tij i radhës. Do t'i kishte pëlqyer shumë të 
shkonte përmes Pyllit të Zi, por bënte ftohtë. Atje sipër mund të kishte 
ende dëborë, do të bënte copë çizrnet dhe vendet për të ijetur ishin 
shumë larg njeri-tjetrit. Jo, s’bëhej ajo punë. Duhet të ecte përgjatë 
luginës e të qëndronte ater qytezave. Mulliri i Drerit, katër orë larg rnë 
këmbë përgjatë lumit, ishte streha e parë e sigurt dhe, nëse bënte mot i 
keq, mund të rrinte atje dy ose tri ditë. 

E, teksa ishte zhytur në këto mendime e gati kishte harruar se 
pristc dikë, në errësirën e urës u shfaq një, figurë e vogël luhatëse, që 
afrohej rnëdyshazi. 

- Jam i kënaqur që erdhët Barbële, gati-gati i kisha humbur 
shpresat. 

I doli në të majtë dhe e udhëhoqi përgjatë rrugicës që zbriste 
pranë lumit. Vajza ishte e pavendosur e i vinte rëndë. 

- Nuk duhej të kisha ardhur, thoshte vazhdimisht. - Po na pa 

njeri,... 

Por Knulpi e bombardoi me pyetje dhe shpejt hapat e vajzës u 
bënë më të ngadaltë e të tregullt. Pas pak ecte përbri tij si një mik i 
vjetër e filloi të fliste plot gaz e hare, e frymëzuar nga pyetjet dhe 
kundërshtimet e tij për vendin e saj, për nënën dhe të atin, gjyshen, 
vëllezërit, patat e pulat, për sharjet, sëmundjet, martesat e panairet. Hapi 
sëndukun e përvojave të saj dhe zbuloi se ishte më i madh nga ç’e 
kishte menduar. E fundit u shpalos historia kur kishte filluar shërbimin 
duke i dhënë lamtumirën shtëpisë së vet e vazhdonte me përshkrimin e 
punës pranë zotërinive ku punonte tani dhe të shtëpisë së tyre. Kishin 
kohë që ndodhcshin jashtë qytetit, por Barbela nuk e kishte ndier fare 
rrugën. Duke treguar ishte çlituar nga pesha e një jave të gjatë e të rëndë 
vetmie, heshtjeje dhe durimi e tani ishte gjithë shend e verë. 

- Po ku qenkemi kështu? - pyeti befas e habitur. - Ku po 
shkojmë? 

- Nëse s'ju vjen keq, shkojmë deri në Gertelfingen, pothuaj 

arritëm. 

- Gertelfingen? Po ç'do të bëjrnë atje? Më mirë të kthehemi, do 
të bëhemi vonë. 

- Në ç'orë duhet të jeni në shtëpi? 

- Në orën dhjetë. Duhet të kthehemi. Ishte një shëtitje shumë e 

bukur. 

- Kemi ende kohë deri në dhjetë, - ia ktheu Knulpi. - Rrini c 
qetë, sepse do t’ju kthej në kohën e duhur. E, meqë nuk do të rrimë mot 
e jetë të rinj, mund edhe të guxojmë të vallëzojmë një herë bashkë. Apo 
ndoshta nuk ju pëlqen të vallëzoni? 

Ajo i hodhi një vështrim të mrekulluar, pak e sikletosur. 

- Sigurisht që më pëlqen të vallëzoj. Po ku? Këtu jashtë? Në 
zemër të natës? 

- Duhet ta dini se kemi arritur gati në Gertelfingen dhe tek 
"Luani" ka orkestër. Mund të hyjmë, të bëjmë një vallëzim e pastaj 
kthehëmi në shtëpi. Do të kalonim një natë të bukur. 

Barbëleja qëndroi pa lëvizur, në mëdyshje. 

- Do të ishte argëtuese, foli ngadalë, pas pak. - Por ç’do të 
mendojnë për ne? Nuk dua që të më marrin për një nga ato apo që jemi 
burrë e grua. 

Befas, ia dha të qeshurës, gjithë kapadaillëk e tha me zë të lartë: 

- Me të vërtetë, nëse një ditë do të kem një të dashur, nuk duhet 
të jetë një regjës. Nuk dua t'ju fyej, por zanati regjësit është me të 
vërtetë zanati gjithë zhul! 

- Ndofta, keni të drejtë, - u përgjigj pa të keq Knulpi. - Tek e 
fundit, nuk është se do të martoheni më mua. Asnjë s'e di që unë jam 
një regjës dhe që ju jeni kaq krenarc. Duart i kam larë e, nëse doni të 
bëni një vallëzim me mua, jeni e ftuar, në të kundërt, kthehemi 
mbrapsht. 

Në terrin e natës, u shfaq mes gëmushave shtëpia e parë e 
fshatit, me çatinë e varur. Befas, Knulpi ngriti Oshtin e bëri "shshsht". 
Nga fshati dëgjoheshin tingujt e një harmonike dhe të një violine. 

- Shkojmë, - tha me të qcshur vajza dhe u lëshua poshtë. 

Tek "Luani" ishin vetëm katër a pesë çifte të rinjsh të 
potershëm, që vallëzonin e që Knulpi nuk i njihte. Atmosfera ishte e 
qetë dhe e hijshme e asnjë nuk e bezdisi çiftin nga fshati, që u bashkua 
në vallëzim. U luajt një motiv fshatar dhe një polka e, më pas, një vals 
që Barbela nuk dinte ta kërcente. Qëndruan të shihnin e ndërkohë pinë 
edhe një brokë me birrë; vetëm për kaq mjaftonin të hollat e Knulpit, 
për asgjë më tepër. 

Nga të kërcyerit, Barbela ishte ndezur e vështronte me sy të 
shndritshëm sallën e vogël. 

- Të them të vërtetën, erdhi koha për t'u kthyer në shtëpi, - tha 
Knulpi, kur ora shënonte nëntë e tridhjetë. 

Ajo bro fi në këmbë me sy pak të trishtuar. 

- Sa keq! - foli ngadalë. 

- Mund të rrimë edhe pak. 

- Jo, duhet të shkoj në shtëpi. Kaluam shumë bukur. 

U nisën, por, tek dera, vajzës iu kujtua diçka: 

- Nuk u dhamë asgjë muzikantëve. 

- Po, u përgjigi Knulpi pak me siklet, do t'i kishin hak njëzet 
qindarka. Por e keqja është se unë s'kam. Ajo u nxeh e nxori nga çanta 
kuletën e thurur. 

- Përse s'ma thoni? Ja, njëzet qindarka, jepuani! 

Ai mori lekët e ua çoi rnuzikantëve, pastaj dolën jashtë portës e 
iu desh të qëndronin pak çaste për të shquar mirë rrugën. Nata ishte e 
errët pus. Era ishte shtuar e filloi të vesonte. 

- Ta hap ornbrellën? - pyeti Knulpi. 

- Jo, me këtë erë që fryn, s’do të bënim dot asnjë hap. Vallëzoni 
si një mjeshtër, regjës. 

Vazhdoi të fliste hareshëm, kurse miku i saj ishte bërë i heshtur. 
Ndoshta, ngase ishte i lodhur apo i trembej lamtumirës së shpejtë. 
Befas, ajo ia mori këngës "Tani po korr barin në breg të Neckarit/ Tani 
po korr barin në breg të Renit". Zëri i saj tingëllonte i ngrohtë e i qartë. 

Në rreshtin e dytë këndonte edhe Knulpi. E bënte zërin e dytë aq të 
sigurt, të thellë e të bukur, sa, për ishte një kënaqësi që e dëgjonte. 

- Pra, u largua malli? - e pyeti kur mbaruan këngën. 

- Oh, po! - ia ktheu ajo me një zë të kthjellët. - Duhet ta 
përsërisim një shëtitje si kjo. 

- Më vjen keq, - ia ktheu djali me zë të ulët. - Kam frikë se kjo 
është e fundit. 

Vajza mbajti hapin. Nuk i kuptoi mirë fjalët, por i bëri 
përshtypje toni i shqetësuar i zërit të tij. 

- Jeni mërzitur me mua? 

- Jo, Barbele, por nesër do të nisem, e lashë punën. 

- Çfarë thoni?! Vërtet? Më vjen keq. 

- Nuk duhet t’ju vijë keq për mua. Sidoqoftë, nuk do të kisha 
ndenjur më gjatë. E pastaj, jam vetëm një regjës. Duhet të gjeni shpejt 
një të fejuar serioz e do të shihni se malli do t’ju ikë përgjithmonë. 

- Mos flisni kështu! E dini fort mirë se më pëlqeni, cdhe pse 
s'jeni i fejuari im. 

Heshtën të dy e, bashkë me erën, edhe Knulpi ngadalësoi hapin. 
Kishin arritur thuajse pranë urës. 

Më në fund, ndaloi. 

- Dua t'ju them lamtumirë këtu, është më mirë, hapat e fundit 
bëjini vetëm. 

- Atëherë qenka e vërtetë? Sidoqoftë, dua t'ju falënderoj. Nuk do 
t'ju harroj. Gjithë të mirat! 

I mori dorën e ia shtrëngoi pranë vetes. Teksa ajo shikonte në sy 
me frikë, por e mrekulluar, i mori mes duarve kokën e vogëi me 
gërsheta të lagura nga shiu pëshpëriti: 

- Atëherë, lamturnirë, Barbele. Para se të ndahemi, dua një 
puthje nga ju si premtim se nuk do të, më harroni. 

Ajo tundi shpatullat dhe u tërhoq, por vështrimi i tij ishte i butë 
dhe i trishtuar e ajo vetëm atë çast vuri re se sa sy te bukur kishte. Pa i 
mbyllur të sajat, priti hijerëndë atë puthje e, mbasi Knulpi po 
ngulmonte, duke buzëqeshur lehtë, iu mbushën sytë me lot e ia ktheu të 
puthurën me gjithë zemër. 

Pastaj u largua me të shpejtë. Kishte arritur matanë urës e bëri 
një "prapakthehu" të shpejtë e u nis drejt tij. Ai qëndronte po tek i njëjti 
vend. 

- Çfarë ke, Barbele? - e pyeti. - Duhet të shkosh në shtëpi? 

- Po, po, do të iki, por s'duhet të mendoni keq për mua. 

- Çfarë thoni kështu! 

- Si është puna, regjës? Thatë që më para, por rrogën e fundit do 
t'jua japin para se të niseni, apo jo? 

- Jo, s'më takon, por s'ka problem. Do bëj si të bëj, mos e mbani 
mendjen tek unë. 

- Jo, jo, duhet të keni diçka në xhep. Merrini! - dhe i rrasi në 
dorë një kartëmonedhë të madhe. Ai pa se ishte një tolero 2 . - Mund të 
ma ktheni ose të ma dërgoni ndonjë ditë. 

E mbajti për dore. 

- Jo, s'është mirë. Nuk mund t'i harxhoni kështu kursimet tuaja 
të pakta! Dhe është një talero. Mcrreni! Po, duhet ta bëni! Duhet të jeni 
më e arsyeshme. Nëse kini një monedhë më të vogël, pesëdhjetë 
qindarka ose diçka të do ta pranoja me kënaqësi, sepse jam katandisur 
keq, por jo më tepër. 

U hëngrën edhe pak me tjalë dhe Barbele u detyrua t'i tregonte 
kuletën, për t'i mbushur mendjen se nuk kishte para të tjera veç taleros. 

Por s'ishte e vërtetë. Kishte edhe një markë e një monedhë argjcndi prej 
njëzet qindarkash, që ishte në qarkullim në atë kohë. I kërkoi atë, por 
ajo mërmëriti se ishin pak. Gati-gati s'do të kishte marrë asnjërën e do të 
kishte ikur, por në fund, pranoi monedhën prej një marke e vajza u 
largua me vrap. 

Rrugës, pyeste veten shpesh përse s'e kishte puthur përsëri. Herë 
i vinte keq e herë i ishte dukur shumë i dashur dhe i hijshëm. Më në 
fund, parapëlqeu hamendësirnin e dytë. 


2 Monedhë e vjetër. 

Mbas më shumë se gjysmë ore, Knulp arriti në shtëpi.. Pa se 
drita e sallonit ishte e ndezur, pra, e zonja e shtëpisë s'kshite rënë për të 
fjetur e po e priste. 

Pështyu i zcmëruar e, aty për aty, mendoi t'ia mbathte menjëherë 
nëpër natë. Por ishte i lodhur, kishtc rrezik t'ia niste shiu dhe miku i tij 
s'e meritonte një gjë të tillë. Veç të tjerash, atë natë kishte qejf të bënte 
edhe një shaka tjetër të vogël. 

Gjeti çelësin në vendin e fshehur, hapi portën me shkathtësinë e 
një hajduti, e tërhoqi pas vetes, e mbylli me çelës, pa bërë zhurmë, me 
buzë të shtrënguara fort dhe e vendosi pëtsëri çelësin në skutën e tij. 
Hoqi këpucët e u ngjit shkallëve, pa dritën që hynte nga dera gjysmë e 
hapur e sallonit e, pas një pritjeje të gjatë, dëgjoi frymëmarrjen e thellë 
të zonjës së shtëpisë, të cilën e kishte zënë gjumë mbi divan. Aëherë u 
ngjit në dhomën e tij pa u ndier, e mbylli nga brenda e u shtri për të 
fjetur. Por të nesërmen tashmë kishte vendosur do merrte udhën. 



ENDACAKU KNULP 


41 


SI E MBAJ MEND KNULPIN 

Ishtc koha e rinisë sime të gëzuar e ishte ende në jetë. Ishte mesi 
i verës dhe ne të dy udhëtonim pa shumë shqetësime në një zonë shumë 
pjellore. Ditën vërdalloseshim fushave me grurë të praruar e 
kënaqeshim nën hijen e freskët të ndonjë are ose të pyllit, ndërsa 
darkave dëgjoja Knulpin, teksa u tregonte fshatarëve ndodhira, bënte 
hijet kineze për fëmijët ose këndonte për vashëzat këngët e tij të 
shumta. Dëgjoja me kënaqësi e pa e pasur zili që ndodhej mes tyre. 
Fytyra e tij e rreshkur rrëzëllente, teksa ato, mes shakave e të qeshurave, 
thithnin çdo ijalë që nxirrnin buzët e tij. Vetëm atëherë më dukej se e 
kishte puthur fati. Kurse unë, përkundrazi, shpesh tërhiqesha mënjanë, 
për të mos u dukur i tepërt pranë tij. Shkoja të përshëndesja famullitarin 
në kishën e tij, për të bërë ndonjë bisedë për të qenë e për të gjetur një 
vend ku të kaloja natën ose futesha në ndonjë bujtinë, për të pirë në 
hcshtje pak verë. 

Një pasdite, më kujtohet, kaluam përpara një varreze, që shtrihej 
e braktisur mes fushës dhe kishës së saj, edhe më larg fshatit tjetër. 
Kaçubet e errëta që kishin mbirë në muret rrethues, i jepnin një pamje 

me të vërtetë qetësuese e mikpritëse, në mes asaj fushe përvëluese. 
Përpara portës së hyrjes, qëndronin dy drurë gështenje të lartë, por ajo 
ishte e mbyllur me dry e unë doja të vazhdoja më tej. Knulpi s'ishte i 
këtij mendimi e u bë gati të ngjitej mbi mur. E pyeta: 

- Do të ndalojmë kaq shpejt? 

- Po, po, edhe pak e do të më dhembin këmbët. 

- Por, në varreza? 

- Sigurisht që po. Eja të shohësh! Eshatarëve u pëlqen shumë, e 
di mirë unë, por nën tokë duan të rrinë ashtu siç duhet, kësisoj nuk i 
kursejnë paratë dhe mbi varre apo përbri tyre, mbjellin gjëra të 
mrekullueshme. 

Kapërceva murin bashkë me të dhe pashë se ai kishte pasur të 
drejtë; ia vlente ta kapërceje murin. Varret, të vendosura pak a shumë 
me rregull, zakonisht kishin një krvq të bardhë druri, por sipër e rreth e 
rrotull ishin mbuluar nga jeshillëku e lulet. 

Shkëlqenin atje dredhëza lozonjare e rruka, të cilave u bënin 
karshillëk në hije pllatka të verdha të vonuara. Trëndalilishtat ishin 
mbushur me trëndafila; të harlisur, rriteshin gardhe shtogjesh e 
jargavanësh. Hodhërn një sy gjithandcj e, tnë në fund, u ulëtn mbi bar, 
që, në disa vende, ishte i lartë e i tnbushur me lule. U shplodhëtn të 
kënaqur në freskllëk. Knulpi lexoi emrin e gdhendur mbi kryqin më të 
atert e tha: 

- Quhej Engelbert Auer e i kishte kaluar të gjashtëdhjetat, kështu 
që, tani ai prehet i qetë nën krizantema, që janë lule shumë të bukura. 
Edhe mua do të tnë pëlqente të kisha krizantema; ndërkohë, po marr një 
prej tyre. 

Ia ktheva: 

- Lëri ato e merr ndonjë tjetër, krizantemat vyshken shpejt. Por 
ai mori një dhe e futi në kapelën e vendosur pranë tij, mbi bar. 

- Çfarë qetësie! - thashë me zë të lartë. 

Dhe ai: 

- Po, e vërtetë. Dhe, po të ishte edhe pak më e madhe, do të 
mund të dëgjonim tek Ijaloscn ata poshtë. 

- Këtë jo, kanë mbaruar së foluri. 

- Kushedi? Thuhet shpesh që vdekja është gjumë e shpesh, në 
gjumë flitet, për të mos thënë se këndohet, fare. 

- Ti, ndofta. 

- Po, përse jo? E, po të isha i vdekur, do të prisja me padurim të 
dielën, kur trotull varreve vijnë vashëzat e rnbledhin ndonjë lule. 
Atëherë do të filloja të këndoja me zë të ulët. 

- Çfarë do të këndoje? 

- Çfarë? Një këngë. 

U shtri mbi tokë, mbylli sytë e ia nisi këngës me zë fare të ulët, 
si të një fëmije: 


Ndoshta ai djalosh i ri isha unë, 

Atëherë, këndoni për mua ju vashëza! 

Kur të kthehem, 

Një fëmijë i bukur do të jem. 

Ia plasa të qeshurës, edhe pse kënga më pëlqeu. Këndonte mirë, 
me ndjenjë, edhe pse, hera-herës, tjalët dukeshin si pa kuptim. Kënga e 
tij e fundit ishte e bukur dhe melodioze. 

- Knulp, i thashë, - mos u premto shumë vajzave, përndryshe 
nuk do të ta vënë më veshin. Që ti do të kthehesh, jemi dakord, por me 
pamjen e një fëmije të bukur, nuk do të isha edhe aq i sigurt. 

- Ke të drejtë, s'është e sigurt. Por do të më pëlqente shumë. Të 
kujtohet pardje, ai djali me lopë, të cilin e pyeta per rrugën? Ashtu do 
të më pëlqente të kthehesha. Ty, jo? 



44 | HERMAN HESS 

- Jo, mua jo. Dikur kam njohur një të moshuar, mbi të 
gjashtëdhjetat. Kishte një vështrim aq të qetë e të mirë, sa më dha 
përshtypjen që tek ai çdo gjë duhej të ishte mirësi, gjykim i shëndoshë e 
paqe. E qysh atëherë, hera-herës, mendoj se do të më pëlqente të 
bëhesha si ai. 

- Edhc pak të duhet për këtë gjë. Janë qesharake dëshirat. Nëse 
tani do të më mjaftonte të kërcisja gishtat, për të bërë veten një djalosh 
të bukur e ty një plak zemërbutë, as ti e as unë s’do t'i kërcisnim; do të 
parapëlqenim të rrinim kështu siç jemi. 

- Edhe kjo është e vërtetë. 

- Sigurisht që është e vërtetë. Por edhe në fusha të tjera, e di? 
Shpesh mendoj: gjëja më e bukur e më e dëshirueshme, që ekziston 
është një vajzë shtatderdhur e me flokë të verdha. Por s'është e vërtetë. 
Shpesh kujtohem që edhe një zeshkane është edhe më e bukur. Përveç 
kësaj, më vjen në kokë mendimi: gjëja më e bukur dhe më e 
dëshirueshme, është të shohësh një shpend të mrekullueshëm, që 
fluturimthi në qiell, rri pezull. Por në raste të tjera, s'ka gjë më të bukur 
se një flutur, ato të bardhat për shembull, me pika të kuqe mbi krahë. 
Ose një rreze dielli që zhytet në muzg mes reve e çdo gjë ndriçon pa të 
qorruar sytë, duke u dhuruar të gjithëve hare dhe çiltërsi. 

- Pikërisht ashtu, Knulp, çdo gjë është e bukur, nëse shihct në 
çastin e duhur. 

- Po, por jam i bindur edhe për një gjë se tek gjërat më të 
bukura, përveç kënaqësisë, ka edhe pak trishtim apo ankth. 

- Si ka mundësi? 

- Unë e mendoj kështu: "një vajzë me të vërtetë e bukur nuk do 
të na pëlqente shumë, nëse nuk do të dimë që ka kohën e saj e që më 
vonë duhct të plaket ose të vdesë. Nëse gjithë gjërat e bukura e bukura 
do të mbeteshin të njëjta përjetësisht, sigurisht që do të më pëlqenin, por 
do t'i shihja me ftohtësi, duke menduar se prapëseprapë nuk ndryshojnë, 

s'është e nevojshme të jetë sot. Ndërsa gjithë kjo që ka ndodhur e nuk 
mund të qëndrojë e njëjtë, e shoh me gëzim, përzier me dhimbje". 

- Është e vërtetë. 

- Kështu që nuk njoh asgjë më të bukur se lishekzjarrët, natën. 

Janë sfera drite, të kaltra e të blerta, ngjitcn në errësirë e, pikërisht, kur 
janë në kulrnin e bukurisë së tyre, bëjnë një hark të vogël e fiken. Kur i 
vështron, provon një ndjenjë gëzirni e ankthi, në të njëjtën kohë: "tani 
do të fiken". 

- Është pjesë e lojës dhe është më e bukur kështu, se po të 
zgjaste më shumë. S’e beson? 

- Po, por nuk vlen për çdo gjë. 

- Përse jo? 

- Për shembull, kur dy njcrëz duhen shumë e martohen ose kur 
janë miq, ndodh pikërisht, sepse duhet të zgjasë nuk duhet të mbarojë 
shpejt kjo lidhje. 

Knulpi më vështroi me vëmendje, më shkeli syrin e, 
mendueshëm, më tha: 

- Jam dakord. Por edhe gjërat e këtij lloji mbarojnë, si çdo gjë. 

Janë të shumta problemet që mund t'i japin fund një miqësie, po ashtu 
edhe një dashurie. 

- Shumë e drejtë, por nuk mendohet kurrë para kohe. 

- Nuk e di... Shiko, në jetën time kam pasur dy histori dashurie - 
të vërteta, e kam fjalën të dyja herët, isha bindur se do të zgjasnin 
përgjithmonë e do t'u jepte fund vetëm vdekja. Por që të dyja herët, pati 
një fund e unë nuk vdiqa. Kisha edhe një mik në shtëpi, në qytetin tim 
të lindjes e nuk kisha menduat kurrë që, sa të ishim gjallë, do të mund 
të ndaheshim. Po ja ku u ndamë, ca kohë më parë. 

Heshti e unë nuk dija çfarë t'i thosha. Nuk kisha krijuar ende 
eksperiencën e dhimbjes që ekziston në çdo raport mes njerëzve; nuk 
kisha mësuar që, mes dy personave, sado të afert të jenë, ekziston një 

humnerë që mund të mbushet vetëm ngas dashuria e, hera-herës, duhet 
ndonjë urë fati. 

Mendoja ijalët e shokut tim, sidomos ato mbi lishckzjarrët, që 
më kishin pëlqyer shumë, sepse ndonjëherë kisha ndier diçka të 
ngjashmc. Ajo flakë e ngjyrosur, e butë dhc joshëse që ngjitcj nëpër terr 
e befas mbytej, më dukej se simbolizonte çdo kënaqësi njerëzore që, sa 
më e bukur të jetë, aq më pak përmbushet e aq më shpejt shuhet. Ia 
thashë edhe Knulpit. Por ai s'e ngau më atë bisedë. U kufizua duke 
thënë: 

- Po, po. 

E pas pak, shtoi nre zë të mbytur: 

- Të mendosh e të reflektosh, s'ka asnjë vlerë. Dhe, në fakt, nuk 
vcprohet ashtu siç e ke menduar dhe çdo hap bëhet pa reflektim, ashtu 
siç na thotë zemra. Por miqësia dhe dashuria, ndofta, janë me të vërtetë 
siç them unë. Secili të tijën. Tek e fundit, nuk mund të kemi të njëjtën 
gjë me këdo. Shihet edhe kur vdes dikush. Të qara e zi, një ditë, një 
muaj e një vit e më pas, i vdekuri, me të vdekurit. Dhe në arkivol mund 
të jetë edhe një djalosh shitës, i panjohur e pa familje. 

- Ou, kjo s'më pëlqen, Knulp. Kemi biseduar shpesh për faktin 
që jeta duhet të ketë një kuptim e që ka peshën e saj, nëse jemi të mirë e 
të sjellshëm e jo të ligj e dinakë. Kurse, në bazë të arsyetimit tënd, çdo 
gjë është e pa rëndësishme: mund të vjedhim e të vrasim. 

- Jo, nuk mundemi i dashur. Provo të vrasësh njeriun që do të 
ndeshim, nëse e bën dot. Apo shpjegoji një fluture të verdhë që të 
kthehet në të kaltër. Do të tallej. 

- S'doja të thosha këtë. Po, nëse çdo gjë është e parëndësishme, 
s'ka asnjë kuptim të duam të jemi të mirë e të ndershëm. Nuk ekziston 
mirësia, nëse e kaltra vlen sa e verdha dhe e keqja barabitet rne 
mirësinë. Në këtë mënyrë, do të jemi të gjithë egërsira në xhungël, që 
sillen sipas natyrës, pa pasur as merita e as faje. Knulpi heshti. 

- Çfarë të them? Ndofta, gjërat janë ashtu siç thua ti. Ndofta, 
është kjo arsyeja që shpesh jemi kaq të rraskapitur, sepse ndiejmë që 
vullneti ynë nuk ka asnjë vlerë e çdo gjë ecën përpara, në rrugën e saj, 
pa pasur nevojë për ne. Por, një faj ekziston gjithmonë, cdhe kur nuk 
është e mundur të shmanget të qenit të ligj. E ndiejmë brenda nesh. Pra, 
edhe mirësia duhet të jetë ajo e duhura, sepse na bën të lumtur, i jep 
qetim ndërgjegjes sonë. 

Ia lexova në fytyrë që ishte i lodhur për të bërë këto debate. I 
ndodhte shpesh të filozofonte, të parashtronte teza, të analizonte "po"-të 
dhe "jo"-të e befas të ndalonte. Njëherë mendoja se lodhej nga 
përgjigjet dhe kundërshtimet e mia, sigurisht, të papërshtatshme. Por 
s'ishte kështu. E ndiente se prirja e tij e të menduarit thellë e çonte drejt 
një terreni, ku njohuritë dhe teknikat e tij abstrakte s'ishin të 
mjaftueshme. Sigurisht, kishte lexuar shumë, madje edhe Tolstoin, por 
jo gjithmonë dinte të dallonte me saktësi përfundimin e drejtë nga ai i 
rremë dhe këtë e kuptonte fare mirë. Fliste për eruditët, ashtu si një 
fëmijë i talentuar flet për të rriturit: i duhej të pranonte se kishin me 
tepër fuqi e mjete se ai, por i shpërfillte, sepse, pavarësisht nga kjo, nuk 
katranosnin asgjë të mirë e në të gjitha arsyetimet e tyre, nuk ia dilnin të 
shpjegonin shurnë enigma. 

Vazhdonte të qëndronte i shtrirë, me kokën mes duarve, duke 
ngulur vështrimin në qiellin e ngrohtë e të kaltër, që gati sa nuk e hante 
me sy përmes fletëve të murrme të shtogut, duke kënduar mbyturazi një 
këngë të vjetër popullore renare. E kujtoj ende strofën e fundit: 

Fund të kuq vishja unë 
Tani atë të ziun duhet të vesh. 

Gashtë-shtatë vjet duhet të kalojnë, 

Derisa dashuria ime të vdesë. 

Në të errur, ishim ulur në buzë të pyllit, përballë tjetrit, me nga 
një copë të mirë buke dhe gjysmë salsiçeje në dorë. Hanim duke soditur 
rënien e territ të natës. Pak çaste më parë, kodrat ishin të ndriçuara nga 
reflektimi i verdhë i qiellit të mbrëmjes, me avujt shndritës, vezullues e 
të butë. Tani ato ishin të errëta, majëmprehta dhe përvijonin në qiellin 
ende të kaltër që, në pjesën më të madhe, kishte marrë tashmë ngjyrën 
blu të natës, kurorat e errëta të pemëve, brezaret e kaçubet. 

Për aq sa kishte edhe pak dritë, lexuam pjesë të lezetshme nga 
një libërth i titulluar: "Melodi të Parnasos me organeto gjerman", që 
përmbante këngë të pakuptirnta, pak të ndyra, mc ksilografi 3 të vogla. 
Me rënien c natës, qemc të detyruar ta ndërprisnim. Pas bukës, Knulpi 
donte të dëgjonte pak muzikë e unë nxora harmonikën e gojës, gjithë 
thërrime, e pastrova e u rashë nja dy melodive shumë të njohura. 
Errësira, që, me kohë na kishte rrethuar, ishte shtrirë sa të hante syri 
mbi atë peizazh të shumëllojtë e të valëzuar. Edhe qielli kishte humbur 
zbardhimin e tij të fundit, ishte nxirë e linte të shfaqeshin njëri pas tjetrit 
yjet xixëllues. Notat e harmonikës sonë zbrisnin butësisht drejt fushave 
e humbitnin shpejt në rrugë të largëta. 

- S'mund të biem shpejt për të ijetur, - i thashë Knulpit. - Më 
trego ndonjë histori! S'ka rëndësi nëse ështe e vërtetë apo përrallë. 

Knulpi u mendua. 

- Po, tha , - një histori, por edhe përrallë njëkohësisht. Në të. 
vërtetë, bëhet ijalë për një ëndërr. E kam parë këtë ëndërr vjeshtën që 
shkoi e rnë pas edhe dy herë të tjera, njëlloj. Kam qejf ta tregoj. 

Në një qytezë, ndodhej një rrugicë. Gjithë ballinat e shtëpive 
binin mbi këtë rrugicë, por shumë më të larta se zakonisht. Ecja përmes 
saj e më dukej se kthehesha në shtëpi, pas shumë kohësh. Por gëzimi im 
s'ishte i plotë, më dukej sc diçka nuk shkonte. Nuk isha shumë i bindur 
që ndodhesha në shtëpinë time, por as edhe në ndonjë vend tjetër. 


3 Teknikë gdhendjeje me anë të matricaveprej dmri 

Ndonjë qoshe ishte ashtu siç e mbaja mend dhe unë e njihja menjëherë. 

Por shumë shtëpi s'i kujtoja. S'i kisha parë. Nuk arrija të gjeja as edhe 
urën që të çonte tek tregu, e kësisoj, arrita përpara një kopshti të 
panjohur e një kishe të ngjashme me ato të Kolonisë e Bazileas, me dy 
kambana shumë të larta. Kisha e fshatit tim s'ka pasur kurrë një që të 
quhej kambanë, por një cung kambane. Ishte fat që kishte edhe një çati, 
sepse kishin gabuar dhe iu desh të ndalonin në kohë. Po kështu ndodhte 
edhe me njerëzit. Mes atyre që shihja nga larg, kishte edhe fytyra të 
njohura. E kisha emrin e tyre në majë të gjuhës e, gati-gati, doja t'u 
flisja. Por disa futeshin në një shtëpi ose në një rrugicë anësore e 
zhdukeshin. Të tjerët, nëse më afroheshin e ndodheshin përpara meje, 
ktheheshin në njerëz krejtësisht të panjohur. Por, kur më kolonin e 
ndodheshin larg, i shihja dhe e kuptoja që ishin pikërisht ata që njihja. 
Pashë edhe dy gra përpara një vitrine. Njëra më dukej se ishte e ndjera 
tezja ime, por, kur më afrohej, s'më dukej më si ajo. Vura re se flisnin 
me një dialekt që s'e njihja e me zor e kuptoja. 

Më në fund mendova: “Ah, sikur të mund të largohesha nga ky 
vend! Ky është edhe nuk është vendi im". Por vazhdoja të ndeshesha 
me ndonjë shtëpi apo person të njohur, që përsëri më ngatërronin.. Nuk 
isha as i zemëruar e as i mërzitur, vetëm i trishtuar e gjithë ankth. Doja 
të thosha një lutje e u përpoqa me të gjitha forcat të kujtoja ndonjë, por 
e kotë: në mendje më vinin vetëm shprehje budallaqe e tc zbrazëta si 
"zotërinj të nderuar" dhe "në këto rrethana" që, gjithsesi, i shqiptoja me 
trishtim e ngatërrueshëm. 

Them se u sorollata në këtë gjendje për rreth dy orë, duke u 
tërhequr zvarrë i lodhur e i mërzitur, pa e ditur as vetë se çfarë kërkoja. 
Kishte ardhur mbrëmja dhe vendosa të pyesja të parin që do të takoja se 
ku ndodhej azili ose xhadeja, por nuk arrija t'i drejtohesha asnjërit. Të 
gjithë më kalonin përbri, si të isha i tejdukshëm. Isha gati t'ia plasja të 
qarit nga lodhja dhe dëshpërimi. 



50 


HERMAN HESS 


U ktheva në një qoshe tjetër e u gjenda në rrugën time pak më e 
re dhe e sistemuar, por nuk më shqetësonte më. Vazhdova më tej e, në 
tymnajën e ëndrrave, njoha qartë një shtëpi. Ishte shtëpia ime atërore. 
Gjithmonë ishte më e lartë se zakonisht; por çdo gjë tjetër, ishte si në 
kohët e para dhe ndjeva të ma përshkonte kurrizin një e dridhur gëzimi 
e ngazëllimi. Tek dera qëndronte e dashura ime, një farë Henrieta. Ishte 
më e gjatë dhe e ndryshme nga ato kohëra, por më e bukur. Duke iu 
afruar, vura re se bukuria e saj kishte diçka të mrekullueshme, dukej si 
ëngjëll, edhe pse tani kishte flokë të verdhë e jo gështenjë si Henrieta. 
Megjithatë, ishte ajo, kokë e këmbë, edhe pse e ndryshuar. 

- Henrieta! - e thirra. - Hoqa kapelën, sepse kishte një pamje aq 
sqimatare, sa nuk e kuptoja nëse donte të më njihte apo jo. 

U kthyc tërësisht nga unë e më vështroi në sy. E, teksa më 
vështronte ashtu, m’u desh të mrekullohesha e të turpërohesha njëherazi, 
sepse s'ishte ajo që unë i thirra, por Lisabeti, e dashura ime e dytë, me të 
cilën kisha shkuar për një farë kohe. Kësisoj, i thirra "Lisabet" e ajo më 
zgjati dorën. 

Më hodhi një vështrim, siç të vështron zoti, që shkon drejt e në 
zemër, jo të egër apo fodull, por të kthjellët qetë, megjithatë, aq i 
përzemërt e i lartë, sa u ndjeva një krimb. Kur më pa, u bë hijerëndë e u 
trishtua, tundi kokën sikur t'i përgjigjcj një pyetjeje të pamatur, nuk ma 
kapi dorën e u fut në shtëpi, duke mbyllur në heshtje derën mbas 
shpatullave. E, dëgjova të vërtiste bravën. 

Atëherë u ktheva e u largova, me sytë mjegulluar nga lotët e nga 
dhimbja. Tani çdo rrugicë e çdo shtëpi ishin saktësisht si në kohët e 
vjetra dhe pështjellimi ishte zhdukur. Ballinat e shtëpive s'ishin më aq të 
larta e kishin ngjyrën e zakonshme. Njerëzit që njihja, ishin po ata e, 
nëse më njihnin, më vështronin me gëzim e habi. Dikush më foli edhe 
në emër, por unë nuk arrija t'u përgjigjcsha e as edhe të qëndroja, kështu 
që ia dhashë vrapit me të gjitha forcat, nëpër rrugicat që njihja mirë e, 

që duke kaluar mbi urë, të shpinin jashtë qytetit, duke parë çdo gjë 
përmes një perdeje lotësh. S’e di. përse, por më dukej se çdo gjë kishte 
humbur për mua tashmë, e unë duhej të zhytesha në turp. 

Më pas, kur u ndodha mes plepave të qytetit, më ra ndër mend 
se si u ndodha përpara shtëpisë sime të lindjes, e nuk më erdhi as 
mendimi më i vogël për nënën dhe babën, vëllezërit dhe rniqtë e mi. 
Zemra ime ishte e ngatërruar dhe e burgosur si kurrë ndonjëherë, e 
çakërdisur nga turpi. 

S’munda të kthehesha mbrapsht e të ndreqja gjë, sepse ëndrra 
kishte rnbaruar e unë u zgjova. 

Knulpi tha: 

- Çdo njeri ka një shpirt e s’mund ta ngatërrojë me atë të të 
tjerve. Dy njerëz mund të shkojnë shumë mirë, të flasin për çdo gjë e të 
jenë pranë njëri-tjetrit. Por shpirtrat e tyre janë si lulet, secila ka rrënjën 
e saj, në një vend të përcaktuar e asnjëra s'mund të afrohet më shumë 
me tjetrën, pa braktisur rrënjën e saj, gjë që s’mund të ndodhë. Lulet 
përhapin aromën e shpërndajnë farat e tyre, sepse do të donin të 
afroheshin, por lulja s’mund të bëjë asgjë, që fara të shkojë në vendin c 
duhur. Kjo i takon erës që shkon e vjen si i do qejfi. 

Pastaj: 

- Ëndrra që të tregova, ndoshta ka po atë kuptim. Nuk doja t'i 
bëja keq as Henrietës e as Lisabetit. Por ndoshta, pikërisht fakti që i 
kam dashur të dyja, i ka shndërruar në një figurë ëndrrash që u 
shëmbëllen të dyjave e nuk është asnjëra. Ajo figurë, po, është imja, por 
s'është e gjallë. Të njëjtën gjë kam menduar shpesh për prindërit e mi. 

Ata mendojnë se, ngaqë jam femija i tyre, duhet të jem si ata. Por, 
megjithëse i dua, për ta unë jam një i huaj, që s'arrijnë ta kuptojnë. Atë 
që tek unë është thelbësore, që ndoshta është shpirti im, ata e quajnë të 
një rëndësie dytësore e ia dedikojnë rinisë ose humorit tim. Sigurisht, 
më duan shumë e do të bënin çdo gjë për mua. Fëmija mund të ketë 

hundën, sytë deri edhe zgjuarsinë e të atit, por jo shpirtin. Shpirti është i 
ri tek çdo temijë. 

Nuk kisha ç't'i thosha, sepse ende s'isha vënë në provë me këtë 
mënyrë konceptimi, të paktën jo nga halli. Por ky fantazim më vinte për 
shtat, sepse nuk më prekte thellë dhc hamendësoja që cdhe për Knulpin 
ishte më tepër lojë, se luftë. Përveç kësaj, ishte një mrekulli të rrije 
shtrirë në shoqëri, mbi barin e thatë, duke pritur natën e gjumin dhe 
duke kundruar yjet. Bërtita: 

- Knulp, je një fdozof! Duhej të ishe bërë profesor. 

Qeshi dhe tundi kokën. 

- Është më e lehtë të hysh në ushtrinë e shpëtimit, - ma ktheu me 
një pamje të menduar. 

Ishte e tepërt. 

- Ej! - i thashë. - Shiko, mos u tall shumë me mua. Se mos do që 
të të bëjmë shenjtor. 

- Sigurisht, edhe atë. Të gjithë burrat janë shenjtorë, nëse i 
marrim seriozisht mendimet dhe veprimet e tyre. Çdokush duhet të bëjë 
atë që quan më të drejtë. E nëse më duket e drejtë të hyj në ushtrinë e 
shpëtimit, shpresoj ta bëj. 

- Dolëm hapur tek ushtria e shpëtimit. 

- Sigurisht. Po të tregoj përse. Tashmë kam folur me shumë 
njerëz e kam dëgjuar shumicën prej tyre. Kam dëgjuar famullitarë, 
mësues, kryetarë bashkie, social-demokratë liberalë. Mes tyre s'kishte 
asnjë që, në zanatin e tij, të ishte serioz deri në fund e, për të cilin të 
mund betohesha se në rast nevoje do të sakrifikohej për idetë e tij. Por, 
në ushtrinë e shpëtimit, me gjithë muzikën e rrëmujën e tyre, kam parë 
tre a katër herë njerëz që e kishin seriozisht. 

- E ti, nga e di? 

- Duket. Ishte, për shembull, njeri që duhej të fliste një të diel, 
në një fshat. Por, kishte aq pluhur e bënte aq vapë, sa shumë shpejt ai u 

ngjir plotësisht. Përpos kësaj, nuk kishte edhe ndonjë trup të fortë. Kur 
arriti në pikën që s'mund të nxirrte më as edhe një fjalë, u kërkoi tre 
shoqëruesve të këndonin një verset 4 e gjerbi një gllënjkë uji. Rrotull tij, 
ishin mbledhur gjysma e fshatit, të mëdhenj e të vegjël, që e shanin dhe 
e quanin të çmendur. Pas tij qëndronte një mëditës që, hera-herës, 
kërciste kamxhikun për ta zemëruar e të gjithë ia plasin gazit. Por ai 
qyqari nuk u nxeh, edhe pse s'ishte teveqel. Vazhdoi në atë rrëmujë dhe 
e çoi deri në fund punën, me zërin e mekur. Një tjetër në vend të tij do 
t'ia kishte dhënë të qarit ose do t'ia ishte mbathur. E di, nuk janë gjëra 
që bëhen për një rrogë urie ose për kënaqësi. Duhet të kesh ide të qarta 
e të jesh i bindur për atë që bën. 

- Dhe kalon. Por kjo nuk vlen për të gjithë. Edhe një njeri i hollë 
e i ndjeshëm si puna jote, nuk do t'ia dilte dot në atë zallamahi. 

- Përse jo, nëse ke apo njeh diçka më të mirë se kjo mprehtësi e 
ndjeshmëri. E njëjta gjë mund të mos ec për të gjithë, por e vërteta, ja, 
çfarë duhet të vlejë për të gjithë. 

- Ah, e vërteta. E nga e di që pikërisht ata, me gjithë lutjet e tyre, 
zotërojnë të vërtetën? 

- Nuk mund ta di, ke të drejtë. Po them vetëm se, po të mund ta 
zbuloja që është e vërteta, do t'i shkoja pas edhe unë. 

- Gjithmonë me ato "në qoftë se"-të. Ti zbulon çdo ditë një të 
vërtetë, për ta braktisur ditën tjetër. 

Më vështroi i turbulluar. 

- The një ligësi. 

Do të doja t'i kërkoja të falur, por ai u tërhoq dhe heshti. Pas 
pak, më uroi natën e mirë me zë të pakët e u rehatua për të ljetur, por 
nuk besoj se e zuri gjumi shpejt. Edhe unë isha zgjuar e qëndrova për 
më shumë se një orë, i mbështetur mbi bërryla e sodisja peizazhin e 
mbrëmjcs. 


4 Citim nga Bibla 

Në mcngjes, vura re se Knulpi ishte me të mira. Ia thashë dhe ai, 
me sy, si të një femije, rrëzëllues, ma ktheu: 

- E gjete. Dhe e di nga varet, kur një njeri është në gjendje të 

mirë? 

- Jo, nga se? 

- Varet nga fakti që natën ka bërë gjumë të rehatshëm e ka parë 
ëndrra të bukura, të cilat s'i mban mend fare. Kështu ndodhi edhe me 
mua sot: kam ëndërruar gjëra të mrekullueshme, por i kam harruar të 
gjitha. Di vetëm që ishte bukur. 

Para se të arrinim në fshatin tjetër e të pinim qumështin tonë të 
mëngjcsit, zëri i tij i ngrohtë i butë e i natyrshëm, sapo krijoi tri apo 
katër këngë, për nder të atij agimi të kthjellët. Të shkruara e të shtypura 
në letër, ndofta, këngët e tij s'do të ishin edhe aq domethënëse. 

Edhe pse jo i madh, Knulpi mbetej gjithmonë një poet dhe 
këngët e tij, nëse i këndonte vetë, shpesh ngjanin me ato më të bukurat e 
dukeshin si motërzat e tyre të lezetshme. Dhe, po të marrësh, 
veçanërisht disa pjesë rreshta që më kanë mbetur në mendje, janë me të 
vërtetë të bukura dhe mbajnë të plotë dëshirën e tyre. Asnjëra prej tyre 
nuk u shkrua e vargjct c tij krijoheshin, rronin e vdisnin të pambrojtura 
e jo të përgjegjshme, si flladet e qiellit. Megjithatë, na kanë bërë të 
kalojmë çaste të paharrueshme, jo vetëm atë e mua, por edhe shumë të 
tjerë, të moshuar e fëmijë. 

Ashtu si një vashëz rrëzëllitëse, 

Del nga porta e veshur siylli, 

Po ashtu dhe disku, 

Krenar e flakërues del nga pylli. 

Kështu i këndonte atë ditë diellit, thuajse i pranishëm e festues 
në këngët e tij. E çuditshme, ndërsa me të folur nuk arrinte të shmangte 
spekulime filozofikc, në thurjen e vargjcvc ishte i lirshëm. Vargjet e tij 

ngjanin me fëmijë qelibar që kërcenin aty-këtu me veshjet e tyre të 
pastra, si për festë. Shpesh, ishin jashtë mase të gëzueshme dhe kishin 
qëllimin e vetëm t'i largonin trishtimin që e kishte kapur. 

Atë ditë isha tërësisht i ndikuar nga humori i tij i mirë. 
Përshëndesnim, jo pa vënë në lojë, të gjithë ata që hasnim rrugës dhe i 
tallnim e i mallkonim prapa krahëve. Gjithë dita kaloi si një ditë feste. 
Tregonim qyfyre e shaka nga koha e shkollës, duke u ngjitur nofka 
fshatarëve që kalonin e shpesh edhe kuajve e patokëve të tyre. 
Fshiheshim prapa ndonjë gardhi për t'u dendur me rrush toke të vjedhur 
ruanim forcat dhe shollat e këpucëve, duke bërë nga një ndalesë, pak a 
shumë, në çdo orë. 

E njihja Knulpin prej shumë kohësh, por më dukej se asnjëherë 
s'e kisha parë kaq argëtues, të dashur e të shoqërueshëm dhe shpresoja 
me zjarr që ajo ditë të shënonte fillimin e një bashkëjetese të vërtetë, të 
një endjeje të hareshme. 

Në mesditë ajri u rëndua e ne më shumë qëndronim të shtrirë, 
sesa ecnim. Afër mbrëmjes, ajrit të rënduar iu shtua edhe kërcënimi nga 
shtrëngata, kësisoj ai qe i bindur për të kërkuar një vend ku të kalonim 
natën. 

Knulpi ishte bërë më i heshtur e ishte pak i lodhur, por me zor e 
vura re, sepse gjithmonë qeshte me gjithë zemër e shpesh bashkohej me 
këngën time. Kurse unë, gjithmonë e më shumë po e lëshoja veten e 
ndihesha i ndezur nga hareja. Ndofta Knulpit po i ndodhte tamam e 
kundërta, tek ai dritat e festës kishin filluar tashinë te shuheshin. Për 
mua gjithmonë ka ndodhur kështu: në ditët e festave, aty nga mbrëmja 
ndizesha shumë e nuk përmbahesha dot. Madje shpesh, në të tilla raste, 
endesha për orë të tëra, natën, kur ndërkohë, të tjerët ishin të sfilitur e 
kishin rënë për të ijetur. 

Kjo zjarrmi e gëzueshme mbrëmjeje, më kapi edhe atëherë kur, 
duke zbritur përgjatë arritëm në fshat fort të nderuar e të shijoja një 

mbrëmje hareplotë. Pikë së pari, për të kaluar natën, zgjodhëm një stallë 
pak të shkëputur nga rruga, por që arrihej lehtë. Më pas hymë në fshat, 
shkuam në një bujtinë të këndshme sepse kisha dhënë fjalën se atë natë 
do të qerasja unë dhe mendoja se mund t'ia lejonim vetes një vezë, 
patate të skuqura e ndonjë shishe birrë, meeenëse ishte ditë feste. 

Knulpi e kishtc pranuar ftesën me dëshirë, por, kur zumë vend 
në tryezën tonë, nën një rrap, tha pak i sikletosur: 

- Pa rnë thuaj, nuk ke ndërmend të na dehësh, apo jo? Një shishe 
birre do ta pija me qejf, bën mirë dhe është kënaqësi, por më shumë, 
s’mundem. 

Nuk ia vura veshin dhc mendova sc sccili mund të ndalonte se 
piri, kur t’i tekej. Hëngrëm vezën e nxehtë me një cop të mirë bukë 
thekre taze, unë porosita shishen e dytë të birrës, ndërsa Knulpi ishte 
ende te gjysma e shishes së tij. Ndihesha shumë rehat përballë asaj 
tavoline të bollshme, zot i botës dhe mendoja se asaj nate do të 
vazhdoja t'ia ndjeja lezetin ende. 

Kur Knulpi mbaroi shishen e tij, me gjithë lutjet e mia, 
kundërshtoi të merrte një të dytë, më propozoi të bënim një xhiro nëpër 
fshat e pastaj të shkonim herët për të fjetur. Unë kisha mendje tjetër, por 
nuk doja ta kundërshtoja hapur fare e, mbasi shishja ime nuk ishte 
boshatisur ende, ia ktheva duke i thënë se nuk kisha kundërshtim, nëse, 
ndërkohë, ai shkonte para e kështu takoheshim më vonë. 

Shkoi dhe unë e ndoqa me vështrim. Zbriti shkallët qetë-qetë, 
me hapat e atij që i gëzohet mbrëmjes së një dite feste, me një lule në 
vesh. Ecte ngadalë në rrugicën e gjerë që të shpinte në fshat. Edhe pse 
më erdhi keq që nuk rrëkëlleu cdhe një shishe tjetër me mua, teksa e 
shihja, mendova me dhembshuri: "mik i shtrenjtë". 

Ndërkohë, edhe pse dielli kishte perënduar, zabullima ishte bërë 
edhe më e rëndë. Në kohë të tillë, më pëlqente të qëndroja në qetësi në 
freskllëk, duke pirë një gotë, kësisoj vendosa të rrija edhe pak në tryezë. 

E ngaqë isha, pothuajse i vetmi klient, kamerierja pati kohë me bollëk 
për të hapur bisedë. Më solli edhe dy cigare, njëri prej të cilëve ishte 
taksur për Knulpin, por më vonë harrova e i piva të dyja. 

Pas një ore, Knulpi u kthye një çast në bujtinë e donte të më 
hiqte që andej. Por unë kisha zënë vend mirë e ngaqë ai ishte i lodhur e 
kishte gjumë, ramë dakord qc të shkonte në strehën tonë e të flinte. 
Ashtu bëri. Kamerierja filloi menjëherë të më pyeste për të, sepse binte 
në sy të të gjitha vajzave. S'kisha asgjë kundër tij, ai ishte miku im e ajo 
s'ishte e dashura ime, kështu që i thura gjithë lavdet e mundura, sepse 
isha i kënaqur dhe në paqe me botën. 

Kur vendosa të nisesha, ishte vonë, kishte filluar të vetëtinte e 
mes rrapeve filloi të frynte erë. Pagova, i fala vajzës një dhjetëshe e u 
nisa pa u nxituar. Rrugës u kujtova se kisha pirë një shishe tepër, sepse 
kohët e fundit s'e kisha tepruar kurrë. Por isha i kënaqur nga aftësia ime 
e përballimit, kështu që këndova gjatë gjithë rrugës, deri sa arrita tek 
streha jonë. U futa ngadalë e vura re se Knulpi po bënte një gjumë të 
thellë. Ishte shtrirë, më këmishë, mbi xhaketën e tij të gështenjtë të 
hapur dhe merrte frymë rregullisht. Balli, qafa e zbuluar dhe një dorë që 
mbante larg vetes shkëlqenin, në gjysmerrësirën e asaj stalle, me një 
vezullim të zbehtë. 

Rashë për të ijetur pa u zhveshur, por ngazëllimi dhe trullosja 
më mbajtën zgjuar për një kohë të gjatë e tashmë jashtë kishte zbardhur, 
kur, më në fund, rashë në një gjumë të shurdhët e të thellë. 

Në mëngjes u ngrita vonë, tashmë ishte ditë e drita më vriste 
sytë. E kisha kokën të rëndë e turbullt dhe gjymtyrët të mpirë. Gogësiva 
gjatë, fërkova e shtriva krahët, derisa më kërcitën kyçet. Me gjithë 
lodhjen e madhe, tek unë kishte mbetur ende diçka e gëzueshme nga 
dita e mëparshme e mendova ta laja atë bezdi të lehtë me burrin e parë 
që do të hasja. 

Por s'ndodhi kështu. Kur ktheva kokën pas, Knulpi s'ishte. E 
thërrita, i fërshëlleva, në fillim me çiltërsi, por, kur çdo thirrje, 
fërshëllimë dhe kërkim më shkuan kot, befas, e kuptova që më kishte 
braktisur. Po, kishte ikur tinëz, nuk donte të rrinte më me rnua. Ndoshta 
ndiente neveri, ngase kisha pirë një natë më parë, ndoshta sepse sot 
vinte rëndë nga hareja e sh ff enuar e një dite rnë parë. Ndoshta thjesht, 
se kshtu i pëlqente, sepse dyshonte në shoqërinë time ose për një nevojë 
të beftë për vetmi. Sidoqoftë, birra ime kishte, pa asnjë mëdyshje, 
pjesën e saj të fajit. 

Gëzimi m'u zhduk dhe u munda nga turpi e trishtimi. Ku ishte 
miku im? Me gjithë bisedat që bënte, mendoja se e kuptoja sadopak 
shpirtin e tij, për t'i qëndruar pranë. Por tani ai s'ishte më dhe unë, i 
mbetur vetëm e i zhgënjyer, s'bëja gjë tjetër veçse fajësohesha dhe 
provoja atë me të cilën, sipas Knulpit, të gjithë ne jetojmë e së cilës unë 
s'doja t'i besoja deri në fund. fshte e hidhur dhe jo vetëm dita e parë. 
Qysh atëherë, është lehtësuar pak, sigurisht, por nuk më shqitet kurrë. 

FUNDI 

Ishte një ditë e kthjellët tetori. Ajri i lehtë diellor përkundej nga 
valëzime të herëpashershme të erës. Nga fusha e kopshte, ngrihej në 
shtëllunga të dredhura tymi kaltëror i zjarrit të vjeshtës, që mbante atë 
peizazh të shndritshëm me një aromë majhoshe të barit e drurit të njomë 
që digjej. Në kopshtet e fshatit lulëzonin të harlisur astri 5 me ngjyra të 
ndezura, trëndafda e lulepatate të vonë, pak zbardhacuke. Mbi gardhe e 
mes gjethnajës, tashmë të vyshkur e bardhoshe, shkëlqente ende, aty- 
këtu, një marule e ndezur. 

Në xhadenë kryesore për Bulach ecte ngadalë kaloshina e doktor 
Makoldit. Rruga ngjitej lebtësisht mes ngastrave tashmë të korrura e 
fushave me patate që ishin për t'u korrur nga njëra anë dhe nga ana 
tjetër shtrihej një pyll i dendur bredhash të rinj, të kuq që mbysnin njëri- 
tjetrin, një mur i madh trungjesh ngjitur me shoshoq dhe degë të thara, 
në një terren të djegur me të njëjtën ngjyrë gështenjë, të mbuluar nga 
halat e buta të bredhave. Rruga vazhdonte drejt qiellit të vjeshtës, ngjyrë 
të kaltër të hapur, sikur atje të ishte fundi i botës. 

Doktori i mbante frerët të lëshuar dhe e linte kalin të ecte për 
qejf të vet. Kthehej nga vizita që i bëri një gruaje në grahmat e fundit, 
për të cilën s’mund të bëhej me gjë, por që gjithsesi ajo kishte luftuar 
deri në minutën e fundit për të jetuar. Ishte i lodhur e donte të shijonte 
udhëtimin dhe heshtjen në atë orë të qetë. Mendimet i ishin përgjumur 


5 Lloj luleje shumëngjyrëshe 

dhe ndiqnin, pre e një shushatjeje të lehtë, thirrjet që ngriheshin nga 
zjarret kundërmuese të ndezura nëpër fusha. Kujtime të këndshme, të 
zbehta, të ditëve të festave në vjeshtat e tij prej shkollari, e më pas drejt 
zanalillës pa formë dhe harmonikc të femijërisë së tij. Kishte lindur në 
fshat e shqisat e tij ndiqnin, dëshirueshëm dhe mjeshtërisht gjithë, 
gjurmët fshatarake të stinës e veprave të saj. 

Ishte duke e zënë gjumi, kur u përmend nga kaloshina që ndali. 
Rruga përshkohej nga një tubacion, që pengoi rrotat e pasme. Kali, për 
shkak të ndërprerjes kishte qëndruar, kishte përkulur kokën e, në pritje, 
i gëzohej pushimit. Makoldi u zgjua nga ndalimi i menjëhershëm i 
rrotave, kapi frerët e, pas atyre minutave kotjeje, hodhi sytë nga pylli e 
qielli. Pa qartësinë e tyre të mëparshme nën dritën e diellit e kërciti 
gjuhën në një mënyrë që të nxiste kalin të kalonte pengesën. Pastaj u ul 
me shpinë të drejtuar, mbasi nuk i pëlqente të dremiste ditën dhe ndezi 
një cigare. 

Udhëtirni nisi ngadalë. Dy gra, mc flokët e tyre të gjata e të 
hedhura prapa, e përshëndetën, teksa nxirrnin radhë të gjata thasësh me 
patate. Thuajse kishte arritur afër majës. Kali ngriti kokën, i lumtur se 
tani do të zbriste tatëpjetën e gjatë të kodrës, që e njihte aq mirë. Dhe, 
në atë çast, diku në horizont, rrethuar nga një shkëlqim kaltëror u 
përvijua silueta e një njeriu, një shtegtari që ndaloi një çast, më pas 
zbriti, duke u zvogëluar përhimtazi në largësi. U afrua, ishte një burrë 
thatim, mjekrosh, i veshur si mos më keq e, me sa dukej, shtëpia e tij 
ishte rruga. Lëvizte i lodhur, me mundim, me mirësjellje hoqi kapelën 
dhe përshëndeti. 

- Mirëmbrëma! - iu përgj igj doktor Makoldi, duke i ngulur sytë 
të panjohurit që sapo takoi. Befas, tërhoqi frerët, u rrotullua duke u 
shfaqur mbi mbulesën kërkëllitëse e bërtiti: 

- Hej, ju! Ejani pak këtu! 

Shtegtari i pluhurosur qëndroi e hodhi një vështrim prapa. Pastaj 
vuri buzën në gaz, u kthye përsëri e dukej se donte të vazhdonte udhën, 
por ndërroi mendje e iu bind grishjes. Tashmë ndodhej pranë kaloshinës 
me kapelë ndër duar. 

- Nëse më lejoni të pyes, ku po shkoni? - pyeti Makoldi. 

- Gjatë rrugës, drejt Berchtoldseggut. 

- Mos njihemi vallë? Vetëm se unë s'e kujtoj emrin. Por ju e dini 
kushjamunë, apo jo? 

- Ju jeni doktor Makoldi, nëse s'gaboj. 

- Po, pastaj? Po ju? Si quheni? 

- Zoti doktor do të më njohë patjetër. Ishim shokë banke gjatë 
leksioneve të profesor Polcherit dhe asokohe, ju shpesh kopjonit prej 
meje variantin latinisht. 

Makoldi zbriti në çast, duke vështruar burrin në sy. Pastaj ia dha 
të qeshurit e i dha një të goditur në shpatulla. 

- Po, e -vërtetë, tha. - Atëherë ti je i famshmi Knulp. Kemi qenë 
shokë shkolle. T'i japim dorën njëri-tjetrit, miku im. Ka më tepër se 
dhjetë vjet që nuk shihemi. Gjithmonë i dhënë pas udhëtimeve. 

- Gjithmonë. Duke u plakur u mëshohet më tepër zakoneve të 

vjetra. 

- Ke të drejtë. E ku të çon udhëtimi yt drejt Gerbersaut? 

- E gjete. Dua të shkoj në Gerbesau. Duhet të kryej një porosi. 

- E kuptoj. Nga të tutë, ka mbetur ndonjë gjallë? 

- Jo, asnjë. 

- Ti nuk ke, siç i thonë, një pamje rinore, Knulp. Jemi gati tek të 
dyzetat unë e ti dhe s'ka lezet që të më kalosh ngjitur e të mos ndalosh. 

E di, kam përshtypjen se mund të kesh nevojën për një doktor. 

- Çfarë thua!... S'kam asgjë e këtë që kam, sigurisht që s'mund të 
ma shërojë një doktor. 

- Të shohim. Tani hip dhe eja me mua, që të mund të flasim më 

mire. 

Knulpi u tërhoq pak pas e vendosi përsëri kapelën. Kur doktori 
donte ta ndihte që të ngjitej, ai u tregua i pabindur e i sikletosur. 

- Nuk do të ishte e nevojshme. Kali s'do t'ia mbathë, teksa ne 
qëndrojmë këtu. 

Ndërkohë, e kapi një e kollitur e fortë dhe doktori, që e kishte 
vënë re me kohë, e mbërtheu menjëherë dhe e hipi mbi kaloshin. 

- Mirë, - tha kur u nisën. - Jemi gati në majë, pastaj do të ecim 
trokthi dhe, për gjysmë ore, jemi në shtëpi. S'ka nevojë që të flasësh me 
këtë kollë, bisedojmë më vonë me qetësi, në shtëpi... Çfarë? Jo, jo, nuk 
bën punë. Të sëmurët duhet të qëndrojnë në shtrat e jo rrugëve. E di, më 
ke ndihmuar shumë shpesh me latinishten. Tani më takon mua. 

Kaluan qafën dhe, me frera që fishkëllenin, u ulën poshtë, gjatë 
tatëpjetës. Përballë tyre, filluan të shquheshin, mbi pemishte, pullazet e 
Bulachut. Makoldi mbante të shtrënguar fortë frerët e bënte shumë 
kujdes, kurse Knulpi c lëshoi veten, i lodhur e thuajse i lumtur, në 
kënaqësinë e udhëtimit dhe të rnikpritjes që iu afrua me forcë. "Nesër, 
mendoi, ose e shumta pasnesër, do të nisem për në Gerbersau, nëse 
kockat më mbajnë. S'ishte më një mendjelehtë që t'i hidhte poshtë ditët 
e vitet. Ishte një njeri i sëmurë e i plakur, dëshira e vetme e të cilit, ishte 
të mund të shihte vendlindjen, para se të mbyllte sytë". 

Kur arritën në Bulach, miku, pikë së pari e çoi në kuzhinë e i 
dha për të ngrënë bukë, proshutë dhc qumësht. Pastaj ia nisën të 
kuvendonin e fare lehtë rigjetën mirëbesimin e dikurshëm. Vetëm 
atëherë doktori e çoi në ambulancë e i sëmuri iu nënshtrua, me një farë 
begenisje e ndoshta edhe pak qesëndisje, vizitës së tij. 

- E di se çfarë ke, apo jo? - e pyeti Makoldi në fund të vizitës. E 
tha ngadalë, pa i dhënë shumë rëndësi e Knulpi i qe shumë mirënjohës. 

- Po, e di Makold. Jam tuberkuloz dhe e di që nuk do të zgjasë 
edhe shumë kohë. 

- Kushedi. Por atëherë duhet të bindesh ti vetë, që duhet të 
qëndrosh në shtrat në spital. Për momentin mund të qëndrosh këtu tek 
unë, ndërkohë që të kërkoj një vend në spitalin më të afërt. Po ndiej erë 
të djegur, miku im, e ti duhet t'i vësh të gjitha forcat, për t'ia hedhur 
edhe këtë herë. 

Knulpi veshi xhaketën. Ktheu fytyrën e përhimët e të dobësuar 
nga doktori e duke qeshur, i tha pa të keq: 

- Të shkakton shumë dhimbje, Makold. Dhe e gjitha për fajin 
tim. Por ti e di se, nga unë, s'mund të presësh shumë. 

- Të shohim. Tani shko e ulu në kopsht deri sa dielli s'ka 
perënduar ende. Lina do të të përgatisë shtratin në dhomën e miqve. 
Duhet të të ruajmë, vogëlushi Knulp. Çfarë ka ndodhur, që një njeri si 
ti, i cili ka kaluar gjithë jetën në diell e në ajrin e pastër, të ketë 
shkatërruar pikërisht mushkëritë, unë nuk e di. 

Dhe u largua. 

Lina, guvernantja, s'ishte fare e kënaqur e nuk pranoi të fuste një 
endacak të atij lloji në dhomën e miqve. Por doktori e ndërpreu me 
vrazhdësi: 

- Bëhu shpirtmirë, Lina! Atij njeriu s'i ka mbetur edhe shumë 
për të jetuar e dua që të ndihet mirë këtu tek ne. Gjithmonë ka qenë i 
pastër; sidoqoftë, para se ta vëmë në shtrat, le t'i bëjmë një banjë. Jepi 
një këmishë nate nga të miat, ndofta edhe pantoflat e mia dimërore. E 
mos harro se, ai burrë, është miku im. 

Knulpi fjeti njëmbëdhjetë orë e ndenji në shtrat gjithë mëngjesin 
mjegullor, me mendime të ngatërruara, duke e kuptuar ngadalë-ngadalë 
ku ndodhej. Kur doli dielli, Makoldi e lejoi të ngrihej e tani qëndronin 
të ulur të dy në ballkonin që e rrihte dielli, me nga një gotë vere të kuqe 
përpara. Një e ngrënë e mirë e ajo gjysmë gote vere, e kishin bërë 

Knulpin gazmor e ijalarnan. Doktori kishte një orë të lirë, që të mund të 
fjalosej edhe pak me këtë shok të veçantë të shkollës e, ndoshta, edhe 
për të mësuar diçka mbi atë jetë njerëzore të pazakontë. 

- Epo atëherë, je i kënaqur nga jeta që ke bërë, - i tha me të 
qeshur. Kështu, po. Përndryshe, do të thosha që ishte mëkat për një njeri 
si ti. Sigurisht që s'ishte e nevojshme që të bëheshe famullitar apo 
mësues. Ndofta mund të bëheshe edhe shkencëtar ose poet. Nuk e di 
nëse ti i ke shfrytëzuar të gjitha aftësitë e tua apo ka vazhduar të 
studiosh, por, sigurisht, i ke përdorur vetëm për veten tënde, apo jo? 

Knulpi mbështeti mbi dorë mjekrën baloshane duke vëzhguar 
reflekset e kuqërremta, që, pas gotës së verës, loznin me mbulesën e 
tryezës të mbuluar nga dielli. 

- Nuk është tërësisht e vërtetë, - ia ktheu ngadalë. - Cilësitë, siç i 
quan ti, nuk janë edhe aq shumë. Jam i mirë në të iishkëllyer, di edhe t'i 
bie harmonikës e të thur vargje. Dikur kam qenë edhe një vrapues i mirë 
e nuk kërceja keq. Vetëm kaq. E nuk i bëja vetëm për veten time, kisha 
edhe shokë përreth ose vashëza apo femijë që kënaqeshin tek më 
dëgjonin, madje më ishin edhe mirënjohës. Mund të jemi të kënaqur. 

- Po, - ia ktheu doktori. Mirë. Dua të të pyes edhe për një gjë. Ti 
kishe kaluar në klasën e pestë, si unë, dhe e di fort mirë që ishe i zoti 
edhe pse jo një nxënës model. Pastaj befas u hap ijala se ike në një 
shkollë profesionale e kështu u ndamë, mbasi një nxënës i gjimnazit 
s'mund të ishte mik i një tjetri që shkonte në shkollë profesionale. Çfarë 
ndodhi? Më vonë, kur dëgjoja të flitej për ty, gjithmonë kam menduar 
se, nëse do të kishe vazhduar shkollën, çdo gjë do të ishte ndryshe. Po 
më thuaj, si ndodhën gjërat? Të bënë që të mos e pëlqeje shkollën., apo 
yt atë nuk donte të paguante më taksat e shkollës, apo çfarë? 

J sëmuri kapi gotën me duart e holla e të nxira. Nuk piu, vështroi 
përmes verës dritën e blertë të kopshtit, pastaj e la përsëri mbi tryezë, 
me kujdes. Ashtu i heshtur mbylli sytë e u zhyt në mendimet e veta. 

- Të rëndet të flasësh? - e pyeti miku. - S’jemi asfare të detyruar 
ta bëjmë. 

- Përkundrazi, - ia ktheu ende i dyzuar, - besoj se duhet të flas 
patjetër. S’ia kam treguar as edhe një njeriu për be. Por ndofta është 
mirë që tani dikush ta dijë. Është një kalamallëk, por për mua ishte e 
rëndësishme, e kam mbajtur këtë peshë për vite. Është e çuditshme që ti 
po ma kërkon! 

- Përse? 

- Kohët e fundit kam qenë i detyruar të mendoj shumë shpcsh 
dhe, pikërisht për këtë, tani dua të shkoj në Gerbersau. 

- Atëherë tregoje! 

- Shiko, Makold, atëherë ishim miq të mirë, të paktën, deri në 
klasën e katërt. Pastaj nisëm të shihcshim më rrallë dhe shpesh më kot 
më thërrisje me fishkëllimën tënde përpara shtëpisë sime. 

- Dreq o punë, kisha më se njëzet vjet qc s'e kisha menduar! O 
zot, çfarë kujtese! Pastaj? 

- Tani mund të të them si shkuan punët. Ishte faji i vajzave. Unë 
kam filluar mjaft herët të provoja një farë kërshërie në lidhje me to. Kur 
ti i besojc ende lejlekut e gjetheve të lakrës, unë, pak a shumë, e dija se 
ç’ndodhte mes vajzave e djemve. Për mua ishte gjëja më rëndësishme e, 
për këtë shkak, s'vija më të lozja me indianë. 

- Ishe dymbëdhjetë vjeç, apo jo? 

- Thuajse, trembëdhjetë. Jam një vit më i madh se ti. Njëherë, 
kur isha sëmurë në shtrat , ishte mysafire tek ne një kushërira jonë, tre 
apo katër vjet më e madhe se unë. Filloi të tallej me mua, derisa një natë 
i shkova në dhomën e saj e, kësisoj, mësova se si ishte trupi i një gruaje. 
Mbeta kaq i çatrafiluar, sa ia mbatha. Kushërirës sime as që i fola më. 

Më vinte ndot e kisha frikë prej saj. Por tashmë më kishte rënë në kokë 
e qysh atëherë fillova t'u shkoja vajzave prapa. Regjësi Hasis kishte dy 
vajza vërsnike me mua e tek ato shkonin edhe vajzat e komshinjve. 

Loznim kukamçefti në qoshkat e errëta e s’bënim gjë tjetër veçse 
qeshnim nën zë, guduliseshim e bëheshim misteriozë. Praktikisht, isha i 
vetmi djalë i grupit e, ndonjëherë, i thurja ndonjërës bishtalecin ose 
ndonjë tjetër më jepte një të puthur. Ishim të gjithë adoleshentë pa 
përvojë, por atmosfera ishte si për të dashuruarit e, kur bënin banjë, 
fshihesha pas shkurreve e i vëzhgoja... Një ditë u shtua një e re, që vinte 
nga periferia. I ati ishte punonjës në trikotazh. Quhej Françiska e rnë 
pëlqeu që në shikimin e parë. 

Doktori e ndërpreu: 

- Si quhej i ati? Ndofta, e njoh. 

- Më fal, por parapëlqej të mos ta them, Makold. Nuk shton gjë 
në historinë time e unë s'dua që të merret vesh për të. Epo, mirë. Ishte 
më e gjatë e më e fortë sc unë dhe, hera-herës, kapërtheheshim e 
kapeshim për flokësh e, në kësi rastesh, ajo shtrëngohej pas meje deri 
në dhimbje, më merreshin mendtë, kisha një ndjesi dalldie. U dashurova 
me të e, meqë ishte dy vjeçe më e madhe e thoshte se do të donte të 
kishte shpejt një të dashur, dëshira ime e vetme ishte të bëhesha unë... 
Një herë e gjeta të ulur në kopshtin e regjësit, përgjatë lumit, me këmbët 
pezull mbi ujë. Kishte bërë një banjë e kishte veshur bluzën. U ula 
pranë saj. Befas, gjeta kurajën për t'i thënë se e doja, madje duhej të 
isha i dashuri i saj. Më vështroi rne një pamje mëshiruese rne sytë e saj 
gështenjë e tha: 

- Je një djalë rne pantallona të shkurtra. Ç'di ti për dashurinë? 

- Të gjitha i di, - ia ktheva e, po të mos kish dashur të bëhej e 
dashura ime, do ta kisha hedhur në ujë e pastaj do shkoja pas. Më hetoi 
me vështrimin e një gruaje e më tha: 

- Pa, të shohim. Di të puthësh? 

I thashë "po" e i dhashë një të puthur të shpejt buzë. Mendova se 
shkoi mirë, por ajo më mbërtheu kokën, ma mbajti të shtrënguar fort e 

më puthi ashtu siç puth një grua. M’u mjegullua të parët e të dëgjuarit. 
Pastaj ia dha të qeshurës me zërin e saj të thellë e tha: 

- Mund edhe të më pëlqesh, djalosh. Por punë që s'bëhet. E ç’më 
duhet një i dashur që shkon në gjimnaz? S’del asgjë e mirë prej kësaj. 

Unë dua një burrë të vërtetë, një artizan apo punëtor, jo një dijetar, 
kështu që s’bëhet gjë. 

Por ajo më kishte tërhequr në prehrin e saj. Dhe ishte aq bukur 
ta mbaje ndër krahë, të nxehtë, sa nuk mundja të mendoja ta lëshoja. 
Kësisoj, i prerntova Françiskës se nuk do të shkoja më në gjimnaz e do 
të bëhesha një artizan. Ajo lilloi të qeshte, po unë nuk e lëshova veten 
dhe, më në fund, ajo më puthi përsëri e më premtoi se, nëse s’do të isha 
më një nxënës gjimnazi, do të më mbante si të dashur e me të do të 
ndihesha mirë. 

Knulpi ndaloi e u kollit. Miku e vështroi me vëmendje. Heshti 
për një çast. Pastaj filloi përsëri: 

- Mirë, tani e mësove historinë. Sigurisht, që gjërat nuk shkuan 
aq fjollë siç do të kisha dëshiruar. Kur i thashë tim eti se s’mund të 
shkoja më në gjimnaz, hëngra nja dy shpulla. Nuk dija më ç’të bëja. 
Shpesh mendoja t’i vija flakën shkollës. Ishin mendime fëmijësh, por 
thelbi i çështjes ishte shumë serioz për mua. Më në tund, më erdhi ndër 
mend zgjidhja e vetme e mundshme: të mos shkoja mirë me mësime. 

S’të kujtohet? 

- E vërtetë. Më duket se kujtoj vagëllirnthi diçka. Për një farë 
kohe, ndëshkohesha gati çdo ditë. 

- Tamam. Mungoja në shkollë e përgjigjesha keq, nuk bëja 
detyrat e humbisja fletoret, çdo ditë kishte diçka e, më në fund, filloi të 
më pëlqente. Duhet t’u kem nxirë jetën profesorëve. Nuk më interesonte 
më latinishtja e gjithë të tjerat. Ti e di që kam pasur gjithmonë një 
nuhatje të mirë e, kur zbuloja diçka të re, për mua s’ekzistonte tjetër gjë 
në botë për një farë kohe. Ndodhi kështu për gjimnastikën, pastaj me 

peshkimin e troftës e me botanikën. Kështu ndodhi atëherë me vajzat 
dhe, para se të më thyheshin hundët e të kisha përvojat e mia, nuk 
ekzistonte gjë tjetër për mua. Tek e fundit, është shkurajuese për një 
djalë të qëndrojë i ngjitur pas një banke e të përsërisë zgjedhimet, kur, 
një ditë më parë, me të gjitha shqisat e tij, ka parë ato pamje, teksa 
përgjonte vajzat që bënin banjë. Pra, profesorët ndoshta e kishin vënë 
re, por në përgjithësi, më donin shumë e mundoheshin të më linin rehat. 
Në këtë pikë, njoha vëllanë e Françiskës e u bëmë rniq. Ai shkonte në 
shkollë profesionale, në klasën e fundit dhe ishte tip më vete. Kam 
mësuar shumë gjëra prej tij, por asgjë të mirë dhe kam vuajtur shumë 
për shkak të tij. Pas rreth gjashtë muajsh, më në fund ia arrita qëllimit, 
im atë më rrahu për vdekje, por isha përjashtuar nga shkolla dhe isha 
futur në shkollë profesionale, si vëllai i Françiskës. 

- Po ajo? Vajza? 

- Pikërisht këtu qëndron e bukura. S'u bë e dashura ime. Që kur 
kisha filluar të frekuentoja shtëpinë e saj me të vëllanë, më trajtonte më 
keq, sikur të isha më i vogël se më parë. Kur kisha tashmë dy muaj në 
shkollën profesionale, ndodhi që mësova të vërtetën. Isha mësuar që 
mbrëmjeve të dilja nga shtëpia pa u ndier. Një ditë, ishte vonë, endesha 
nëpër pyll, duke përgjuar si herët e tjera një çift të ulur mbi stol. U 
afrova pak e vura re se ishte Françiska me një punëtor të ofiçinës. Nuk 
më shihnin. Ai i kishte hedhur njërin krah rrotull qates, me cigaren në 
njërën dorë. Ajo kishte bluzën të hapur e të ulur poshtë. Ishte e 
tmerrshme. Më kishte shkuar çdo gjë kot. 

Makoldi i ra lehtë mikut mbi sup. 

- Eh, ndoshta ishte më mirë kështu. 

Por Knulpi tundi fort kokën e dobët. 

- Jo, s'është ashtu. Edhe sot do të kisha prerë dorën e djathtë, që 
gjërat të rridhnin ndryshe. Mos më thuaj asgjë për Françiskën, nuk lejoj 
që t'ia hedhësh fajin asaj. E, nëse gjërat do të shkonin siç duhej, do të 

kisha njohur dashurinë e bukur, të lumtur e ndoshta kjo do të më kishte 
ndihmuar të përballoja pozitivisht edhe shkollën profesionale, edhe unë 
atë. Në fakt, ç'të them, që prej asaj kohe kam pasur miq, të njohur, 
shokë shkolle e histori dashurie. Por nuk u besova më ijalëve të të 
tjerëve e as vetë s'kam dhënë kurrë ijalën. Kurrë më! Kam bërë jetën që 
doja, s'më kanë munguar as liria e as gjërat e bukura, por kam mbetur 
gjithmonë vetëm. 

Kapi gotën, piu mc gllënjka e gjithë kujdes verën e mbetur e u 

ngrit. 

- Nëse më lejon, po shkoj të shtrihem, nuk do të doja të flisja 
më. Jam i sigurt se edhe ti ke shumë punë për të bërë. 

Doktori bëri "po" me kokë. 

- Prit pak! Do të tc kërkoj një vend në spital. Ndoshta s'do të të 
pëlqejë, por s'kemi ç’bëjmë. More fund, nëse nuk shtrohesh dhe shpejt 
madje. 

- Lëre fare! - ia ktheu Knulpi me gjallëri të pazakontë, - 
Sigurisht që jam i shkatërruar. S’bëhet më asgjë, e di edhe ti. Pse duhet 
të më mbyllësh atje? 

- Mos bëj kështu, Knulp. Bëhu i arsyeshëm! Do të isha një 
doktor rnjeran, nëse do të të lija të vije vërdallë në atë gjendje. Në 
Oberstetten ka rne siguri një vend për ty. Përpos kësaj, do të paraqitesh 
me një letrën time e pas një jave do të vij vetë të të vizitoj. Të premtoj. 

Endacaku u plandos mbi karrige e u duk se do t'ia plaste të qarit. 
Fërkonte duart e holla, sikur të dridhej nga të ftohtit. Pastaj vështroi 
doktorin në sy, me një shprehje lutëse temijërore. 

- Më dëgjo! - tha me zë të dobët. S'është e drejtë nga ana ime, ti 
ke bërë shumë për mua, më dhe edhe verë të kuqe... Çdo gjë - shumë e 
mirë e sqimatare. Mos u mërzit me mua! Kam një lutje. 

Makoldi e goditi miqësisht në supe. 

- Bëhu i arsyeshëm, miku im! Asnjë s'do të të rrjepë lëkurën. 
Atëherë, përse bëhet fjalë? 

- Nuk je mërzitur me mua? 

- Sigurisht që jo. Përse? 

- Atëherë të lutem, Makold, duhet të më bësh një nder të madh. 
Mos më ço në Oberstettcn. Nëse duhet të shkoj medoemos në spital, 
atëherë të paktën të shkoj në Gerbesau, më njohin, është shtëpia ime. 
Ndoshta është më mirë edhe me anë të ndihmës së të vobektëve, kam 
lindur atje dhe... 

Sytë e tij dukej sikur kërkonin lëmoshë me zjarr. Nga rrëmbimi, 
nuk arrinte të fliste. 

"Ka ethe" - mendoi Makoldi dhe tha qetësisht: 

- Nëse kjo është e gjitha çfarë do, do t'i rregullojmë gjërat. Ke të 
drejtë, do t'u shkruaj atyre në Gerbersau. Shko shtrihu tani, je i lodhur e 
ke folur shumë. 

E pa tek tërhiqej brenda shtëpisë e befas mendja shkoi në verën 
kur Knulpi e kishte mësuar të gjuante troftat, tek mënyra e zgjuar dhe 
elegante me të cilën u fliste shokëve, me zjarrin e bukur të një djaloshi 
dymbëdhj etëvj eçar. 

"I shkreti njeri", - mendoi rne një ndjenjë mallëngjirni që e 
turbulloi dhe u ngrit me të shpejtë për të shkuar në punë. 

Mëngjesi tjetër solli mjegull e Knulpi qëndroi gjithë ditën në 
shtrat. Doktori i vendosi pranë disa libra, por ai vetëm sa i preku. Ishte i 
sfilitur dhe i angështuar, sepse, qysh kur ishte nën kujdes e i kuruar, 
flinte në shtrat e hante mirë e ndiente më qartë se kurrë që ishte në fund. 
Nëse do të rri edhe pak i shtrirë, mendoi i pakënaqur, nuk do të ngrihem 
më. S'e kishte për jetën. Vitet e fundit rruga s'kishte më për të magjinë e 
parë. Por nuk donte të vdiste para se të shihte edhe një herë Gerbersaun 
e t'u linte lamtumirën, në fshehtësi, të gjithave: lumit dhe urës, sheshit 
të tregut e atij që dikur ishte kopshti i shtëpisë atërore dhe shtëpisë të 

Françiskës. Historitë e tij të mëpastajme dashurore ishin harruar, ashtu 
siç, tek e fundit, vargu i gjatë i viteve të endjeve i dukej i shkurtër e pa 
rëndësi. Ndërsa kohët misterioze të temijërisë mbështilleshin me një 
vezullim të ri, me një magjepsje të re. Vështroi me kujdes dhomën e 
thjeshtë të miqve. Kishte vite që nuk flinte mes një luksi kaq të madh. 
Vëzhgoi me sy realist dhe, me gishta eksperti, preku copën e çarçateve, 
mbulesën e butë prej leshi, këllëfët elegantë të jastëkut. Vëzhgoi me 
interes edhe dyshemenë prej druri të fortë dhe fotografinë e varur mbi 
mur, në një kornizë me zbukurime, që paraqiste pallatin e fisnikëve të 
Venedikut. 

Qëndroi i shtrirë gjatë, me sy hapur, pa parë asgjë, i lodhur dhe i 
ndjeshëm vetëm për atë që ndodhte në trupin e tij të sëmurë. Por befas u 
ngrit, zbriti nga shtrati me një lëvizje të menjëhershme, rrëmbeu çizmet 
me gishta të ethshëm, duke i shqyrtuar me kujdes, sy hapur. S'ishin më 
në gjcndje të mirë, por ishte tetor e do të duronin deri në borën e parë. 
Pastaj do të merrte fund gjithçka. I erdhi ndër mend se mund t'i 
kërkonte Makoldit një palë këpucë të vjetra. Por jo. Vetëm do të ngjallte 
dyshime. Në spital nuk lipsen këpucët. Shtypi me kujdes vendet ku 
lëkura ishte grisur. Me pak ngjitës këpucësh do ta shtynin, të paktën 
edhe një muaj. Gjithë ky kujdes ishte i tepërt. Kishte gjasa që këto 
këpucë do të mbijetonin edhe pas largimit të tij nga rruga. 

I la çizmet të binin e u mundua të mbushej thellë me frymë, por 
ndjeu dhimbje e filloi të kollitej. Qëndroi pa lëvizur, në pritje, duke 
marrë frymë me gulçim. U frikësua se mos përfundonte keq, para se të 
plotësonte dëshirën e tij të fundit. 

U rrek të mendonte për vdekjen, siç kishte bërë shumë herë të 
tjera, por kjo rrekje e lodhi e ai ra në një gjendje plogështie. Pas një ore 
kur u zgjua, iu duk se kishte ijetur ditë me radhë e u ndie i përtëritur e i 
çlodhur. Mendoi Makoldin e i shkoi në rnendje se, duke u larguar, 
duhej të linte një shenjë të mirënjohjes së tij. Do të linte të shkruar një 

nga poezitë e veta, duke parë se doktori, pikërisht një ditë më parë ia 
kishte përmendur. 

Por s'i kujtohej asnjëra nga fillimi në fund dhe asnjë që t'i 
pëlqente. Nga dritarja pa mjegullën tek ngjitej drejt pyllit aty pranë dhe 
qëndroi shurnë duke vështruar, deri sa i erdhi një ide. Me një cung lapsi 
që kishte gjetur një ditë më parë në atë shtëpi dhe e kishte marrë, shkroi 
disa vargjc mbi një nga letrat e bardha, të pastra, me të cilat ishte 
mbushur sirtari i komodinës së vet. 

Kur mjegulla ngjitet 
Lulet duhet të vyshken të gjitha 
Dhe njerëzit duhet të vdesin 
I venë në tokë 
Si lulet janë edhe njerëzit 
Edhe ata do të kthehen nëpranverë 
Nuk do jenë më të sëmurë 
E çdo është falur 

Ndaloi dhe lexoi ç'kishte shkruar. Nuk ishte një këngë, 
mungonte rima, por thoshte gjithçka që ai donte të thoshte. Lagu majën 
e lapsit me buzë e shtoi një anëshkrim: "Për fort: të nderuarin, zotin 
doktor Makold, nga miku i tij K. me mirënjohje". 

Pastaj vendosi fletën në sirtar. 

Ditën tjetër, mjegulla ishte edhe më e dendur, por ajri ishte i 
freskët e mund të shpresohej që në mesditë do të dilte dielli. Doktori 
ngriti Knulpin, sepse ky ia kishte kërkuar me këmbëngulje dhe e vuri në 
dijeni se, në spitalin e Gerbersaut, kishte vend për të dhe e prisnin. 

- Do të nisem menjëherë pas drekës, - pohoi Knulpi. Do të më 
duhen katër a ndofta pesë orë. 

- Edhe këtë kishim mangët, - bërtiti Makoldi duke qeshur. - E 
ccura s'është për ty. Do të vish në kaloshinë me mua, nëse s’gjejmë 
ndonjë mjet tjetër. Tani do të hidhem pak nga kryetari i bashkisë. Mund 
që nesër të shkojë në qytet për të çuar fruta o patate. Për një ditë s’do të 
bëhet qameti. 

Mysafiri u përkul. Kur u mor vesh se bashkiaku të nesërmen do 
të shkonte në Gerbersau me dy viça, u vendos që Knulpi të shkonte me 
të. 

- Ndofta do të kesh nevojë për një xhaketë më të ngrohtë, - shtoi 
Makoldi. - Të bën një nga të, miat, apo është shumë e madhe? 

Knulpi s'kishte kundërshtuar. Xhaketa u mor, u mat e u provua. 
Pastaj Knulpi, meqenëse xhaketa ishte prej cohe të shkëlqyer dhe e 
mbajtur mirë, i kapur nga sqima e dikurshme tëmijërore, filloi t'u 
ndërronte vendin kopsave. Doktori e la ta bënte, duke u argëtuar e i dha 
edhe një qafore këmishe. Pasdite, Knulpi, në fshehtësi të madhe, provoi 
veshjen e tij të re. I pëlqeu shumë, sa i erdhi keq që nuk ishte rrojtur më 
kohët e fundit. Nuk guxoi t'i kërkonte guvernantes briskun e doktorit, 
por njihte farkëtarin e fshatit e donte të bënte të paktën një orvatje të 
fundit. 

E gjeti shpejt. Hyri në dyqanin e tij dhe e përshëndeti me 
shprehjen e vjetër të artizanëve: 

- Një farkëtar nga kudhra uron punë të mbarë. 

Farkëtari e hetoi ftohtë. 

- Ti nuk je farkëtar, iu përgjigj qetë. - Shko thuaja ndonjë tjetri! 

- E drejtë, - qeshi endacaku. - I ke sytë ende të fortë, farkëtar, 
megjithatë prapë s'më njeh. E di, dikur isha muzikant e të shtunën në 
mbrëmje, në Haiterbach, vije e kërceje nën tingujt e fizarmonikës time. 

Farkëtari rrudhi vetullat, bëri edhe një goditje rne limë, pastaj e 
çoi Knulpin në dritë dhe po e vështronte me vëmendje. 

- Po, tani e kuptova, - vijoi me një nënqeshje tallëse. Je pikërisht 
Knulpi. Plakemi dhe ka shumë kohë që s'shihemi. Çfarë bën këtu në 
Bulach? Këtu tek unë, me dhjetë qindarka dhe një gotë sidro 6 , mund të 
mbarosh punë. 

- Kjo të nderon, farkëtar. Zëre se pranova. Por dua diçka tjetër. 
Kisha nevojë për briskun tënd, hua, për një çcrek ore. Sonte dua të 
shkoj të kërcej. 

- Ti je një gënjeshtar i regjur. Ashtu siç je katandisur, hiqe nga 
mendja njëherë e mirë që të shkosh të kërcesh. 

Knulpi qeshi i kënaqur. 

- Po ti na shikuake çdo gjë. Sa keq që nuk je për nëpunës. Epo 
mirë, nesër do të shtrohem në spital, do të më çojë Makoldi dhe ti e 
kupton se s’mund të shkoj me këtë pamje prej ariu. Ma jep briskun, do 
të ta sjell brenda një çerek ore. 

- E ku do ta çosh? 

- Në shtëpinë e doktorit, fle tek ai. Do të ma japësh? 

- Sigurisht që do të ta jap. Dëgjo, nuk është një brisk dosido. 
Tehu i tij është një Solinger i vërtetë. Do të doja të ma ktheje. 

- Mund të kesh besim tek unë. 

- Sigurisht, ke një xhaketë që s'është për t'u sharë, miku im. Nuk 
duhet për t'u rruajtur. Hiqe dhe vendose atje! Do ta marrësh kur të më 
kthesh briskun. 

Endacaku u ngërdhesh. 

- Në rregull. Nuk je dhe aq bujar, farktar, por jam dakord. 

Farkëtari shkoi të merrte briskun e Knulpi la peng xhaketën, por 

nuk donte që farkëtari ta prekte me duart e tij gjithë blozë. U kthye pas 
gjysmë ore e i ktheu briskun Solinger. Tani që mjekra e tij gjembaçe 
nuk ishte më, ai dukej tjetër njeri. 


Verë molle 


6 

- Të mungon vetëm një karalll pas veshit e mund të shkosh me 
gra, - i tha me admirim farkëtari. 

Por Knulpi s'ishte më në qejf per të bërë shaka, veshi xhaketën, 
falënderoi shkurtazi e u largua. 

Rrugës, pikërisht përpara portës së shtëpisë, takoi doktorin, që 
ndali i mrekulluar. 

- Përse po vjen vërdallë? Dhe sa i bukur je bërë! Paske rruar 
edhe mjekrën! O zot, je tamam një temijë. 

Ishte i kënaqur e atë natë Knulpi mundi të pinte përsëri verë të 
kuqe. Dy shokët e shkollës festonin natën e fundit së bashku, duke u 
rrekur të ishin në humor të mirë, pa lënë të kuptohej shqetësimi. 

Herët në mëngjes, arriti shërbëtori i bashkiakut me karrocë, mbi 
të cilën ishin ngarkuar dy viça, me gjymtyrët që u dridheshin dhe me 
sytë të ngulitur në mëngjesin e ftohtë. Në fusha kishte rënë për herë të 
parë bryma. Knulpi u ul mbi arkën pranë shërbëtorit e i hodhën një 
mbulesë mbi gjunjë. Doktori i shtrëngoi dorën e i dha çerek marke 
shërbëtorit. Karroca u nis dukc kërkëllitur në drejtim të pyllit, teksa 
shërbëtori ndizte pipën. Knulpi vështronte me sy gjysmë të mbyllur 
kaltërsinë e atij mëngjesi të freskët. 

Më vonë doli dielli e në mesditë bënte shumë nxehtë. Të dy, të 
ulur mbi arka, ishin marrë vesh më së miri së bashku e, kur arritën në 
Gerbersau, shërbëtori donte medoemos të bënte një shmangie e të 
kalonte më parë nga spitali, me karron me viça. Por Knulpi arriti ta 
bindte e, në hyrje të qytetit, u ndanë miqësisht. Knulpi qëndroi e po e 
vështronte karrocën tek largohej, deri sa humbi poshtë panjave të tregut 
të kafshëve. 

Buzëqeshi e u nis në shtegun përmes kopshteve, që vetëm 
banorët vendas e njihnin. Ishte sërish i lirë. Le ta prisnin në spital. 

Endacaku shijoi edhe një herë dritën dhe aromat, zhurmat e 
kundërmimet e vendlindjes, atë ndjenjë farniljariteti, cytëse, që s'kishte 

të paguar e që vinte nga të qenit në shtëpi, zallamahinë e fshatarëve dhe 
të qytetarëve në tregun e kafshëve, hijet e gështenjave të errëta, që 
lejonin diellin t'u kalonte përmes, fluturimin e përzishëm të fluturave të 
zymta, fundin e vjeshtës mbi muret e qytetit, gurgullimën e katër 
currilave të shatërvanit në sheshin e pazarit, aromën e verës dhe 
goditjen e fortë që vinte nga dyqani i vozabërësit në një qilar me tavan e 
qemer, emrat e rrugicave që ai i njihte mirë, çdonjëra e lidhur me një 
gumëzhitje të vrullshme kujtimesh. Ai njeri pa atdhe, thithte me të 
gjitha shqisat e tij magjepsjen shumëformëshe të të qenit në shtëpi, të të 
njohurit, të të diturit, të kujtesës, të atersisë me çdo qoshk e prag. U end 
gjithë pasditen nëpër ato rrugica, pa ndier lodhje. Qëndroi të vështronte 
fshehurazi prefësin, të zhytur në punën e tij dhe thikat, përgjatë lumit; 
pa tornitorin nga dritarja e oliçinës së tij; lexoi në tabelëza të 
saposhkruara emrat e vjetër të familjeve të njohura. Zhyti dorën në 
vaskën e gurtë të shatërvanit të qytetit, por donte të shuante etjen vetëm 
në çezmën misterioze, ashtu siç ishte vite më parë e që gurgullonte nga 
kati përdhes i një shtëpie, duke kaluar mes pllakave të gurta, në muzgun 
çuditërisht të kthjellët të atij hajati. Qëndroi gjatë tek lumi, duke u 
përkulur jashtë parmakëve të drunjtë, drejt ujit të rrjedhshëm ku 
valëzonin alga të gjata e të errëta dhe ku, mbi zallin e lëvizshëm, 
mbinin, të errëta e të pakvizshme, kurrizet e përhedhura të peshqve. Eci 
mbi urën e vjetër e të varur e, kur arriti në gjysmë të rrugës, u lëshua 
mbi gjunjë si një fëmijë, për t'u përkundur nga lëkundjet e epshme të 
urëzës. 

Vazhdoi të ecte, pa u nxituar, pa harruar asgjë: as blirët përpara 
kishës, me lëndinëzën e vogël, as edhe pendën e mullirit të sipërm, 
vendi i tij i parapëlqyer për të bërë banjë. 

Qëndroi pak përpara shtëpisë ku dikur kishte jetuar i ati, duke u 
mbështetur me dhembshuri tek porta e vjetër. Kërkoi me sy edhe 
kopshtin dhe pa matanë një rrjetë metalike të shëmtuar, bimë të sapo 

mbjella, por shkallët e lëmuara nga uji i shiut dhe ftoi pranë portës, 
ishin si gjithmonë aty. Këtu Knulpi kishte kaluar vitet e tij më të 
bukura, para se të braktiste shkollën. Këtu dikur kishte ndier një gëzim 
të madh, plotësim dëshire pa kushte, lumturi pa hidhërim, vera të 
bukura duke vjedhur qershi, atë lumturi jetëshkurtër fshatarake, tashmë 
të zhdukur, nga të parët me përkujdesje e dashuri të luleve të veta: 
pllatka të verdha, dredhla të harlisura, manushaqe trengjyrëshe të 
kadifenjta, nga kujdesi për kafazet e lepujve të butë, për punishten e 
drurit dhe të balonave, për gypat e ujit, të bëra me degët e zbrazëta të 
shtogut, për rrotën e mullirit me akse të vjetra druri, në vend të 
lopatave. S'kishte çati, maçokët e të cilave të mos i njihte ose kopsht, 
frutat e të cilit të mos i kishte provuar, apo pemë, mbi të cilat të mos 
ishte ngjitur e në majën e të cilave të mos kishte një fole të blertë për të 
ëndërruar. 

Kjo pjesë e botës, dikur i përkiste, ishte shumë c afërt për të, e 
kishte dashur. Çdo shkurre e çdo gardh, për të kishte një domethënie, 
një kuptim, një histori. Çdo pikë shiu e çdo flok dëbore, i pat thënë 
diçka. Këtu ajri e toka kishin jctuar në ëndrrat e tij e në dëshirat e tij, 
ishin pajtuar e i kishte thithur bashkë me jetën e tij. 

Ende sot, mendoi Knulpi, kishte të ngjarë që, aty rreth e rrotull, 
të mos kishte asnjë pronar shtëpie a kopshti, cili të ishte më pronar se ai, 
t'i donte gjërat më shumë se ai, t'i fliste më shumë se atij, t’i jepte më 
shumë përgjigje, t'i zgjonte më shumë kujtime. 

Mes çative shfaqej, e lartë e me majë, ballina e grishtë e një 
shtëpie të thjeshtë. Atje banonte dikur regjësi Hasis. Atje, në takimet e 
para të dashurisë me vajzat, kishin marrë fund lodrat e gëzimet e 
fëmijërisë së Knulpit. Që andej, një mbrëmje ishte nisur drejt shtëpisë, 
sipër, nëpër një rrugicë gjysmë të errët, duke mbajtur në zemër farën e 
kënaqësisë së dashurisë së parë. Atje u kishte zgjidhur bishtalecat 
vajzave të regjësit, i ishin marrë këmbët nga të puthurat e Françiskës së 

bukur. Donte të shkonte atje po atë natë, më vonë a ndofta të nesërmen. 
Për momentin, ato kujtime nuk e tërhiqnin dhe aq, do t'i kishte këmbyer 
me qejf me kujtimet e një ore të vetme të femijërisë së tij. 

Qëndroi më se një orë përpara asaj rrjete duke e parë. Por ajo që 
shihte, nuk ishte kopshti i ri i panjohur që, me shkurret e tij të reja, 
kishte marrë tashmë një pamje të zbrazët c vjeshtake. Shihte kopshtin e 
të atit dhe lulet që rriste në parcelën e femijërisë, aguliçet e mbjella të 
dielën e Pashkës dhe lulenishtet 7 e akullta apo pirgjet me gurë, mbi të 
cilët, me qindra herë, kishte vendosur hardhucat e kapura, i mërzitur, 
sepse asnjëra prej tyre s'donte të rrinte aty e të ishte e tija; megjithatë, 
ishte plot shpresa se ndonjëra do ta bënte. Sot mund të falte gjithë 
shtëpitë e gjithë kopshtet, gjithë lulet dhe hardhucat e botës. Këto s'do të 
ishin asgjë, përpara pasqyrimit magjik të një luledielli të vetme, nga ato 
që rriteshin dikur në kopshtin e vogël, petalet e hijshme të së cilës 
shpërthenin butë nga lëkura e tyre e brishtë. Edhe shkurret e rrushit të 
tokës së atëhershme, që i kishte ende të ngulitura në tru! Nuk ishin më, 
s'ishin të përjetshme e të pashkatërrueshme, dikush i kishte shkulur e 
çrrënjosur e u kishte vënë flakën. Degë, rrënjë e gjethe të vyshkura ishin 
djegur bashkë e asnjë njeri s'kishte ngritur zërin. 

Në atë kopsht, shpesh ishte edhe Makoldi me të. Tani ishte mjek 
e i pasur dhe udhëtonte me kaloshin për të vizituar të sëmurët. Kishte 
mbetur njeri i mirë e i çiltër. Por edhe ai, burrë i zgjuar e i shkathët, 
ç'ishte në krahasim me atë kohë, me atë femijë të druajtur, të 
padjallëzuar, të brishtë e plotë shpresa që ishte atëherë? Atje Knulpi 
kishte mësuar si të bëheshin kafazet për mizat dhe ngecullat prej druri 
për karkalecat, kishte qenë mësuesi i tij, miku më i madh, më i zoti, më 
i admiruari. 

Shkurrja e jargavanit në kopshtin e fqinjëve ishte tharë e ishte 
mbuluar me myshk. Hangari binte copa-copa e çdo gjë që mund të 


7 Bimë barishtore me një lule të kuqe, që mbillet pë zbukurim 

ndërtohej në vend të tij, s'do të kishte qenë kurrë më i bukur, qetësues 
dhe i përkryer si dikur. 

Po zbriste nata e ajri tashmë ishte freskuar, kur Knulpi u nis 
nëpër rrugicën e mbuluar nga bari. Nga kambanorja e re, që kishte 
ndryshuar profilin e qytetit, dëgjoheshin tinguj të fortë. 

Rrëshqiti mbi lëndinë nga dera e punishtes së regjjes së 
lëkurëve. Ishte vonë e nuk kishte më njeri. Përshkoi në heshtje moçalin, 
në të cilin ishin hapur gropat ku mbaheshin në ujë lëkurët, deri te muri 
rrethues ku lumi, tashmë i errët, lagte tullat jeshile nga myku. Ishte 
vendi ku një natë ishte ulur pranë Françiskës, duke pllaquritur në ujë 
këmbët e zbathura. E nëse s'do të më kishte lënë të prisja më kot, çdo 
gjë do të kishte shkuar ndryshe. Edhe pse tani, për gjimnazin e studimet 
s'ishte më koha për të menduar, do të kishte forca për të bërë diçka. Sa e 
thjeshtë dhe e qartë ishte jeta këtë herë! Ishte përplasur tutje e nuk 
kishte dashur t'ia dinte më për asgjë. Por edhe jeta e kishte dëgjuar e 
s'kishte kërkuar asgjë prej tij. Kishte mbetur jashtë, endacak e sehirxhi, i 
paligjshëm, i dashuruar në vitet e bukura të rinisë, i vetëm në sëmundje 
e pleqëri. 

E kapi një lodhje e madhe, u ul mbi mur, teksa lumi përplasej i 
errët në mendimet e tij. Mbi të u ndriçua një dritare. Kjo i kujtoi se ishte 
vonë e nuk duhej ta gjenin atje. U përvodh pa zhurmë nëpërmes portës 
së kopshtit, mbërtheu xhaketën e mendoi të flinte. Para kishte, ia kishte 
dhënë doktori e, pasi u rnendua pak, u zhduk në një bujtinë. Do të 
kishte shkuar tek "Engjëlli" ose tek "Mjellma" ku njihnin e do të gjente 
miq, por nuk i bënte më përshtypje asgjë. 

Në qytezë ishin ndryshuar shumë gjëra e dikur, do t'i kishte 
shkoqitur deri në hollësitë më të vogla, me kujdesin më të madh. Por 
këtë herë donte të shihte e të mësonte vetëm atë që i përkiste së 
shkuarës. E kur, pas një kërkimi të vogël, mësoi se Françiska kishte 
ndërruar jetë, u zbeh i tëri e iu duk se kishte ardhur vetëm për të. Jo, nuk 

kishte kuptim të vinte vërdallë e ta vinin në lojë apo t’i hanin kohën ata 
që e njihnin. Dhe, kur rastisi që, në rrugicën e ngushtë të postës të haste 
mjekun e bashkisë, iu kujtua së në spital mund të vinin re mungesën e 
tij e ta kërkonin. Bleu shpejt dy panine nga një furrtar, i futi në xhepin e 
xhaketës e u nis, para mesditës, në një rrugë të rrëpirët mali. 

Kur arriti në buzë të pyllit, në atersi të kthesës së gjerë e të 
fundit të rrugës, pa një burrë më këmbë, të mbuluar nga pluhuri, mbi një 
pirg gurësh, që copëtonte gëlqeren gri në të kaltër me anë të një çekiçi 
bishtgjatë. 

Knulpi e pa, e përshëndeti dhe ndali. 

- Mirëdita! - ia ktheu burri e vazhdoi punën e tij pa ngritur 

kokën. 

- Më duket se kjo kohë s'do të zgjasë gjatë, - mori kurajë përsëri 

Knulpi. 

- Mundet, - mërmëriti gurëthyesi, duke ngritur shikimin një çast 
e sytë iu verbuan nga drita e mesditës, e reflektuar nga rruga. 

- Për ku jeni nisur? 

- Në Romë, tek Papa, - iu përgjigj Knulpi. - Do dhe shumë? 

- Sot nuk arrini, e sigurt. E nëse ndaloni kudo për të shqetësuar 
të tjerët, nuk do t’ju mjaftojë edhe një vit. 

- Ashtu? Eh, s'kam ngut, falë Zotit. Jeni njeri punëtor, zoti 
Andres Schaible. 

Gurëthyesi u bëri mburojë syve me duar e fiksoi endacakun. 

- Atëherë, më njihni, - tha mendueshëm. Edhe unë ju njoh, më 
duket, vetëm se s’më kujtohet emri. 

- Duhet t'ia kërkoni hanxhiut plak të Grankios, ku, në vitet 
nëntëdhjetë, qëndronim rregullisht. Por ka shumë mundësi të ketë 
vdekur. 

- Ka ca kohë. Tani më kujtohet, miku im. Ti je Knulpi. Ulu pak, 
Zoti të bekoftë! 

Knulpi u ul. E kishte ngjitur të përpjetën me shpejtësi dhe mezi 
mbushej me frymë. Tani e kuptoi se sa larg ishin qyteza, lumi i kaltër 
shndritës, çatitë ngjyrë gështenjë në të kuqërremtë dhe, aty-këtu, ishujt e 
blertë të pemëve, që ndodheshin atje poshtë në luginën e lumit. 

- Je më mirë këtu sipër. 

- Po, nuk qahem. Po ti? Dikur e bëje me më pak lodhje këtë 
rrugë, apo jo? Dihatje të frikshme, Knulp. U ktheve të shihje 
vendlindjen? 

- Po, Schaible, për herë të fundit. 

- Përse, vallë? 

- Sepse mushkëritë kanë mbaruar. Njeh ndonjë ilaç? 

- Po të kishe ndenjur në shtëpi, miku im, e t'i kishe bërë punët 
siç duhej, të martoheshe, të kishe fëmijë e të flije çdo natë në shtratin 
tënd, ndofta, gjërat sot do të ishin ndryshe. Eh, e dije mendimin tim për 
këtë punë qysh atëherë. Tani s'vlen më. Por, vërtet je aq i sëmurë? 

- Nuk e di, ose më mirë, po, e di. Sot zbritet me shpejtësi e 
tatëpjeta. Por, tek e fundit, s'është dhe aq keq kur je fillikat në botë e 
nuk i rëndohesh asnjë njeriu. 

- Edhe kjo është një mënyrë e të parit të gjërave. Janë punët e 
tua, por më vjen keq. 

- Mos u merakos. Herët a vonë do të vdesim, u ndodh edhe 
gurëthyesve. Po, miku im, jemi ulur këtu pranë e nuk arrijmë të 
imagjinojmë dot jetën e secilit. Edhe ti dikur kishe ide të tjera në kokë. 

A nuk doje të hyje në hekurudhë? 

- Është histori e vjetër. 

- Po fëmijët e tu, janë mirë? 

- Nuk qahem, Jakobi ka filluar tashmë të fitojë. 

- Me të vërtetë? Eh, po koha kalon. Mirë, po nisem prapë për 


udhë. 

- S'e ke dhe aq me ngut. Kemi një jetë që nuk shihemi. Dëgjo, 
Knulp, nuk mund të të ndihmoj sado pak? Nuk kam shumë me vete, 
ndofta gjysmë marke. 

- Të duhet edhe ty, miku im. Jo, shumë faleminderit! 

Donte të thoshte edhe diçka tjetër, por ndjeu një shtrëngim në 
zemër. Gurëthyesi i dha të pinte sidro nga paguri i vet. Hodhën 
vështrimin për pak çaste poshtë në luginë, drejt qytetit. Një rreze drite 
pasqyrohej në kanalin e mullirit. Një karrocë ecte ngadalë drejt portit të 
gurtë e, përmes ngushticës, notonte me ngathtësi një tufë patash të 
bardha. 

- Tani u çlodha e duhet të nisem, - tha përsëri Knulpi. 

- Dëgjo pak! Ti mund të bëheshe dikush në jetë e jo një djall 
endacak, - tha ngadalë. - Është turp. Ti e di, Knulp, unë nuk jam fanatik, 
por besoj në atë që thotë Bibla. Duhet të mendohesh edhe ti. Do të të 
duhet të japësh llogari, s'do të të shkojë vaj. Ke qenë më i zoti se të 
tjerët e nuk e ke shfrytëzuar. Mos ma merr për keq, nëse ta them. 

Knulpi buzëqeshi e, në sytë e tij, u shfaq një vezullim nga 
çapkënllëku i tij i vjetër i parrezikshëm. U ra miqësisht shpatullave të 
shokut e u ngrit në këmbë. 

- Do ta shohim Schaible. Ndofta, i miri Zot nuk do të më pyesë 
përse nuk u bëra gjykatës. Ndofta, do të mjaftohet duke thënë: "paske 
ardhur, kokëderr?" Do të më japë një punë të lehtë, ku e di unë, të ruaj 
fëmijët a diç tjetër të ngjashme. 

Andres Schiable mblodhi supet nën këmishën me kuadrate të 
bardha e të kaltra. 

- Me ty s’mund të flasësh seriozisht. Ti mendon se Zoti, kur të 
arrijë Knulpi, do të ketë dëshirë të bëjë shaka? 

- Jo, por edhe mundet, apo jo? 

- Mos folkështu! 



ENDACAKU KNULP | 83 

I dhanë dorën njëri-tjetrit e gurthyesi i falinjë monedhë që e 
kishte nxjerrë fshehurazi nga xhepi i pantallonave. Knulpi e mori e nuk 
kundërshtoi, për të mos prerë gëzimin e mikut të tij. 

Hodhi edhe një vështrim të fundit mbi luginën e vjetër të 
vendlindjes, bëri një lëvizje të fundit përshëndetjeje, pastaj fdloi të 
kollitej, shpejtoi hapat e tashmë kishte humbur pas kthesës së pyllit. 

Pas pesëmbëdhjetë ditësh, kur, pas një kohe me mjegull kishin 
ardhur ditë të tjera me diell, me çeljen e dredhlave të vonuara e me 
pjekjen e manave të lëngshëm, befas, shpërtheu dimri. Qe një ngricë e 
acartë e, ditën e tretë, kur temperaturat u ulën, ra një dëborë e dendur 
dhe e rëndë. Knulpi, gjatë gjithë kësaj kohe kishte qenë rrugëve, duke 
ardhur vërdallë pa ndonjë qëllim, rreth vendlindjes së vet. Edhe dy herë 
të tjera kishte parë nga afër gurëthyesin, duke qëndruar e vështruar, por 
pa i folur. Kishte menduar gjatë e, në ato rrugë të gjata, pa qëllim, e të 
panevojshrne, ishte futur gjithmonë e më thellë në lëmshin e ngatërruar 
të jetës së tij, ashtu siç humbet në një udhë pa krye, pa gjetur një kuptim 
apo një ngushëllim. 

Pastaj edhe sëmundja ishte acaruar; një ditë u kthye në 
Gerbersau dhe edhe për pak, pavarësisht të gjithave, gati sa nuk u shtrua 
në spital. Por, kur pa rishtazi qytetin nën këmbët e tij, pas asaj vetmie të 
gjatë, çdo gjë iu duk e huaj dhe armike. Iu bë e qartë se vendi i tij s'ishte 
atje. Hera-herës blinte në ndonjë fshat një copë buke. Lajthi kishte ende 
sa të doje. Netët i kalonte në kasollen e rojave të pyllit, apo në fusha, 
mes duajve. 

Tani, mes fërfëllizës së dendur të dëborës, zbriste nga 
Wolfsbergu drejt mullirit të luginës, i shkatërruar e i këputur fare, e 
megjithatë, gjithmonë ishte në gjendje të qëndronte në këmbë, si të 
donte të shfrytëzonte deri në fund ato pak ditë që i kishin mbetur, duke i 
rënë pyllit kryq e tërthor. Sado i lodhur e i sëmurë që të ishte, sytë dhe 
hunda e tij kishin ruajtur lëvizshmërinë e dikurshme. 

Me të parët dhe nuhatjen e një qeni të mirë gjahu, nuhaste edhe 
tani që s'kishte asnjë qëllim, çdo shembje dheu, çdo iëvizje ere, çdo 
gjurmë egërsire. S'kishte më vullnetin e parë e këmbët i bënin përpara 
vetë. 

Në mendimet e tij, tashmë prej disa ditësh, ishte përpara të 
Madhit Zot e me të fliste pa pushim. S’kishte frikë. E dinte se Zoti 
s’niund të bëjë kurrë keq. Fjaloseshin Zoti dhe Knulpi për kotësinë e 
jetës së Knulpit, si do të kishte mundur t'i jepte udhë tjetërsoj, përse kjo 
e ajo punë kishin shkuar ashtu e jo ndryshe. 

"Ndodhi atëherë, - nuk lodhej së përsërituri Knulpi, kur isha 
katërmbëdhjetë vjeç dhe Françiska më braktisi. Asokohe çdo gjë do të 
kishte qenë e mundur. Më pas, diçka u kris brenda meje ose e kishte 
marrë lumi. Që nga ajo kohë, s'isha më njeri për të qenë... Po, gabimi i 
vetëm ishte që nuk vdiqa që katënnbëdhjetë vjeç. Jeta ime do të ishte e 
bukur dhe e përkryer, si një mollë e arrirë". 

Por, Zoti i Madh, qeshte nën buzë me fytyrë, që ndonjëherë 
fshihej pas fërtellizës së dëborës. 

- Knulp, ia ktheu me vrazhdësi, - mendo për rininë tënde, për 
verën në Odemvaid, në kohët e Fachstettenit! Kërceje si kaproll dhe 
ndieje jetën të rridhte mrekullisht në të gjitha mendimet e tua. Këndoje 
e i bije harmonikës e vashëzat të hanin me sy. Po ato ditë vere në 
Bauerswil? Po e dashura jote e parë, Herieta? Asnjë domethënie s'kanë 
pasur për ty gjithë këto gjëra? 

Knulpi ishte i detyruar të bluantc me mendjen e tij dhc, si një 
flakadan i madh majë një mali të largët, zbrisnin të shndritshme drejt tij 
, me një bukuri të ngrysur, gëzimet e rinisë. Ato kishin aromën e ëmbël 
e depërtuese të mjaltit të verës e timbrin e fortë të puhizës lajmëtare, të 
vesës pranverore. Zot i madh, nëse ishte bukur, i bukur gëzimi, e bukur 
dhimbja, do të ishte një mëkat i madh, sikur të kishte munguar edhe një 
ditë të vetme! 

"Po, ka qenë bukur", pranonte e megjithëktë ishte qaraman e 
gati të luftonte përsëri, si ata temijët kur janë të lodhur. "Ishte bukur 
atëherë. Sigurisht, nuk kishin munguar gabime e trishtime, por është e 
vërtetë, kanë qenë vite të bukura. Ndofta s'kanë qenë të shumtë ata që 
kthenin kupa, kërcejnë valle e festojnë netë dashurie, ashtu siç i kisha 
unë atëherë. Por aq... Kishte një gjemb në atë lumturi, më kujtohet fort 
mirë, por më pas jo, nuk ishte më kështu". 

Zoti i Mirë ishte zhdukur në stuhinë e dëborës. Knulpi kishte 
pushuar një çast për t'u mbushur me frymë e të pështynte pak gjak mbi 
dëborë. Befas, Zoti u kthye e iu përgjigj: 

- Dëgjo pak këtu, Knulp! Nuk të duket se je pak bukëshkalë? 

Më vjen të qesh me matufepsjen tënde. Kujtuam kohën në të cilën ti 
ishe mbret i sallave të kërcimit me Henrietën tënde e duhet ta pranojmë 
se ishin vite të bukura, të mira, kanë qenë të sigurt e kanë pasur kuptim. 

E nëse mendon kështu për Henrietën, i dashuri im, çfarë mendon për 
Lisabetin? Ndoshta munde ta harrosh edhe atë? 

Dhe përsëri, si prej një mali të largët, një copëz nga e kaluara u 
shfaq përpara syve të Knulpit. Nëse s'ishte aq i gëzuar e i qeshur si më 
parë, përsëri shndriste nga një reflektirn më i thellë e më i fshehtë, ashtu 
siç ndodh me gratë që qeshin mes lotëve dhe, nga thellësitë e tij, dilnin 
ditë e orë, nga të cilat, prej kohësh, nuk kujtonte më asgjë. E mes tyre 
ishte Lisabeti, me sytë e saj të bukur e të trishtuar dhe fëmijën në krahë. 

"Sa i lig kam qenë!" - ia nisi prapë nga ankimet. "Do të kishte 
qenë më mirë që të kisha vdekur edhe unë bashkë me të". 

Por Zoti ia preu fialën në gojë. E pa drejt e në sy me vështrimin 
e tij depërtues dhe tha: 

- Hesht, Knulp! I shkaktove shumë dhimbje Lisabetit, ti e di fort 
mirë, por, tek e fundit, dhembshuria dhe dashuria që ajo mori nga ty 
kanë qenë më të mëdha e kurrë nuk do të të qortoj. Ende vazhdon të 
mos kuptosh, more kokëderr, se cili ka qenë kuptimi i gjithë këtyre? S’e 

sheh se ishte e domosdoshme që ti t'i merrje kaq lehtë punët, të ishe një 
endacak, që të mund të çoje ngado një thërrime nga çamarrokllëku yt, 
nga e qeshura jote prej femije? Ishte e domosdoshme që, kudo që 
shkoje, njerëzit të të donin, të të vinin pak në lojë e të ta dinin pak për 
nder. 

"Ke të drejtë, është e vërtetë" - pranoi Knulpi me gjysmë zëri, 
pas një çasti heshtjeje. "Por gjithë kjo ka ndodhur kohë më parë, unë 
isha ende çunak. Përse nuk mësova diçka e nuk u bëra burrë? Ndoshta 
edhe tani. 

Për pak çaste stuhia e borës ndali. Knulpi qëndroi e u rrek të 
shkundte borën nga kapela e rrobat. Nuk ishte i lodhur, i dërrmuar e 
Zoti tani ndodhej pranë tij, me sytë e tij të kulluar, të hapur jashtë mase 
e të shndritshëm si dielli. 

- Ji i kënaqur një herë të vetme! - e qortoi Zoti. - E përse të 
duhen gjithë këto ankime? Vërtet nuk arrin të shohësh që çdo gjë ka 
shkuar mirë, ashtu siç duhej e që nuk mund të shkonte tjetërsoj? Do të 
doje të ishe një zotëri apo zejtar, të kishe grua e femijë e mbrëmjeve të 
lexoje gazetën? Nuk do t'ia mbathje përsëri, menjëherë në pyll, për të 
fjetur pranë dhelprave, t'u ngrije gracka zogjve e të zbusje hardhuca? 

Knulpi u vu përsëri në udhë, i merreshin këmbët nga lodhja, por 
nuk e vinte re. I ishte kthyer humori i mirë e pohonte me kokë, në 
shenjë miratimi dhe mirënjohjeje, për gjithë ato që Zoti i thoshte. 

- E sheh? - vazhdoi Zoti. Ti më bëje punë, tamam ashtu siç ishe. 
je endur ngado me emrin tim, duke zgjuar tek ata që rrinin kyçur në 
shtëpi, mallin për lirinë. Ke bërë shaka në emrin tim e të kanë 
leqendisur. Unë vetë jam përqeshur tek ti e po aty më kanë dashur. Ti je 
biri dhe vëllai im, pjesë e imja. Në çdo gjë që ti ke pësuar e hequr, unë 
kam jetuar me ty. 

- Po, - tha Knulpi dhe uli kokën në shenjë pranimi. Po, në të 
vërtetë kështu është dhe unë gjithmonë e kam ditur. 

U shtri mbi dëborë për të pushuar e gjymtyrët e tij të lodhura 
ishin lehtësuar shumë. Sytë e përflakur i qeshnin. Kur i mbylli për të 
fjetur pak, dëgjoi përsëri zërin e Zotit që i fliste e vazhdonte të shihte 
sytë e tij të kulluar. 

- Pra, pushove së ankuari? - u dëgjua zëri i tij. 

- Pushova, - shkeli syrin Knulpi me një buzëqeshje trembëlake. 

- Çdo gjë në rregull? Shkon mirë? 

- Po, - miratoi. Çdo gjë shkon mirë. 

Zëri i zotit u shua e tani i bëhej herë si zëri i së ëmës, herë si ai i 
Henrietës e herë si zëri i ngrohtë e i butë Lisabetit. 

Kur Knulpi hapi sytë, dielli shkëlqente e ishte aq i fortë, sa u 
detyrua të ulte qepallat me shpejtësi. Ndjeu se në duar i ishte 
grumbulluar shumë dëborë e do të donte ta shkundte, por dëshira për të 
fjetur ishte bërë, në të, më e fortë se çdo dëshirë tjetër. 


Herman Hess, lindi më 2 korrik 1877, në Calw (Gjermani) në 
një famije misionarësh të krishterë. Një nga shkrimtarët e famshëm të 
prozës gjermane, i cili u laureua me çmimin Nobel në vitin 1946, 
romancier, poet, piktor dhe eseist. Ka pasur një aktivitet të ngjeshur 
letrar dhe është vlerësuar me çmime të ndryshme kombëtare e 
ndërkombëtare, si çnimi "Goeithe”, “Nobel” etj. 

Eshtë cilësuar si “shkrimtari në krizë”, i cili, duke shkruar, i 
nënshtrohej torturës së autoanalizës, gjithnjë në kërkim identitetit të tij 
të vërtetë e të mirëfilltë. Shkrimtari i njohur ka qenë partizan i traditës 
së klasicizmit të shek. XIX. Veprat e tij përmbajnë pjesë autobiografike, 
veçanërisht në veprën "Ujku i stepave", që mund të konsiderohet si 
model i romanit “të krizës ekzistenciale”. Ndërsa tek “Loja e perlave 
prej qelqi” Hess trajton një temë të prekur edhe më parë në “Peter 
Camenzind”, atë të një utopie për njerëzimin dhe për shpirtin, githë 
duke shkruar një roman me zanafillë klasike. 

Ka shkruar një numër të madh romanesh, si: “Peter 
Camenzind”; “Gertruda”; "Ujku i stepave"; "Udhëtim në Orient"; 
“Knulp” etj; novelat; “Fëmijëria e një magjistari”; “Magjia e librit”; 
"Vëllezërit e diellit”, por edhe një numër tëpafundpoemash. 

Në një epokë të trazuar, vepra e Hessit sugjeron të bashkoj 
etikën me estetikën, traditën dhe modernitetin në një vizion të botës së 
hapur drejt së ardhmes. Vdiq më 9 gusht 1962. Romani “Endacaku 
Knulp ” është një nga veprat e tij më të mira përkthyer në disa gjuhë të 
ndtyshme. 



